CELEX: 
Language: hu
Date: 2019-10-10 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2017/625 európai parlamenti és tanácsi rendeletnek az Unión keresztül történő átszállítás, átrakodás és továbbszállítás alatt álló állat- és áruszállítmányokra vonatkozó hatósági ellenőrzések tekintetében történő kiegészítéséről, valamint a 798/2008/EK, az 1251/2008/EK, a 119/2009/EK, a 206/2010/EU, a 605/2010/EU, a 142/2011/EU, a 28/2012/EU bizottsági rendelet, az (EU) 2016/759 bizottsági végrehajtási rendelet és a 2007/777/EK bizottsági határozat módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A hatósági ellenőrzésekről szóló (EU) 2017/625 rendelet meghatározza az agrár-élelmiszerláncra vonatkozó uniós jogszabályok helyes alkalmazásának vizsgálatára szolgáló hatósági ellenőrzések és egyéb hatósági tevékenységek keretét. Ezek magukban foglalják a harmadik országokból az Unióba beléptetett állatokon és árukon elvégzett hatósági ellenőrzéseket.
            
            
               Az (EU) 2017/625 rendelet 51. cikkének (1) bekezdése úgy rendelkezik, hogy az (EU) 2017/625 rendelet 47. cikkének (1) bekezdésében említett, harmadik országokból származó bizonyos állat- és árukategóriákat egyedi hatósági ellenőrzéseknek kell alávetni a határállomásokon. 
            
            
               E felhatalmazáson alapuló rendelet célja a következők meghatározása:
            
            
               –azok az esetek és feltételek, amelyek fennállásakor a határállomások a fizikai ellenőrzések eredményeinek kézhezvételéig engedélyezhetik az áruszállítmányoknak a végső rendeltetési helyre történő továbbszállítását; 
            
            
               –olyan állat- és áruszállítmányokra vonatkozó egyedi határidők és határállomásokon érvényes ellenőrzési rendszerek, amelyek harmadik országból légi vagy tengeri szállítás útján érkeznek az Unióba, amikor az említett állatokat vagy árukat ezt követően kirakják a hajóról vagy légi járműről, és vámfelügyelet alatt ugyanabban a kikötőben vagy ugyanazon a repülőtéren továbbszállítás céljából egy másik hajóra vagy légi járműre rakodják át; 
            
            
               –azok az esetek és feltételek, amelyek fennállásakor a légi vagy tengeri szállítás útján érkező és ugyanazon szállítóeszközön továbbszállított állatok azonossági ellenőrzése és fizikai ellenőrzése az Unióba történő első beléptetés helye szerintitől eltérő határállomáson is elvégezhető; 
            
            
               –azok az esetek és feltételek, amelyek fennállásakor a határállomások engedélyezhetik az állat- és áruszállítmányok átszállítását, valamint az ilyen szállítmányokon a határállomásokon elvégzendő egyes hatósági ellenőrzéseket, beleértve az áruk külön engedéllyel rendelkező vámraktárakban, illetve vámszabad területen történő tárolása során végzett ellenőrzéseket is. 
            
            
               Az (EU) 2017/625 rendelet 50. cikke (4) bekezdésének b), c) és d) pontja, 51. cikkének (1) bekezdése, 77. cikke (1) bekezdésének c) és j) pontja és 77. cikkének (2) bekezdése szorosan összekapcsolódik, mivel ezek mind az átszállítás alatt álló árukra alkalmazandó követelményeket érintik. Fontos biztosítani az e felhatalmazások alapján elfogadott szabályok közötti összhangot, ezért ezeket egyetlen rendelet állapítja meg. 
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság több alkalommal konzultált a hatósági ellenőrzésekkel foglalkozó (E00911) szakértői csoporttal, és számos találkozóra sor került az érintett érdekelt felekkel.
            
            
               A Bizottság honlapján (
               
                  https://ec.europa.eu/info/law/better-regulation/have-your-say_hu
               
               ) a felhatalmazáson alapuló rendelettervezettel kapcsolatos véleménynyilvánításra biztosított lehetőség nyomán három észrevétel érkezett. Egy észrevétel érkezett arra vonatkozóan, hogy a rendelkezés most egyértelművé teszi, hogy az üzemeltető a közös egészségügyi beléptetési okmányban kérheti a továbbszállítási engedély kiadását. A második észrevétel a további átszállítás engedélyezésére vonatkozó rendelkezésekkel kapcsolatos, amennyiben a harmadik ország elutasítja a szállítmányt. Ezt az észrevételt nem vették figyelembe, mivel az állatbetegségek behurcolásának fokozott kockázata miatt a tengeri kikötői vagy repülőtéri határállomásokon a szállítmányok további átszállítása engedélyezésének lehetősége nem volt elfogadható. Ezen túlmenően, amennyiben a további átszállítás nem engedélyezhető, a határállomás illetékes hatóságának az (EU) 2017/625 rendelet 66. cikkével összhangban intézkedéseket kell hoznia. A harmadik észrevételt nem vették figyelembe, mivel nem volt releváns.
            
            
               Hatásvizsgálatra nem került sor, mivel a felhatalmazáson alapuló rendeletnek várhatóan nem lesz jelentős negatív hatása.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A jogalap az (EU) 2017/625 rendelet 50. cikkének (4) bekezdése, 51. cikkének (1) bekezdése, 77. cikkének (1) bekezdése és 77. cikkének (2) bekezdése.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2019.10.10.)
            
            
               az (EU) 2017/625 európai parlamenti és tanácsi rendeletnek az Unión keresztül történő átszállítás, átrakodás és továbbszállítás alatt álló állat- és áruszállítmányokra vonatkozó hatósági ellenőrzések tekintetében történő kiegészítéséről, valamint a 798/2008/EK, az 1251/2008/EK, a 119/2009/EK, a 206/2010/EU, a 605/2010/EU, a 142/2011/EU, a 28/2012/EU bizottsági rendelet, az (EU) 2016/759 bizottsági végrehajtási rendelet és a 2007/777/EK bizottsági határozat módosításáról
            
         
         
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet)
                  1
               , és különösen annak 50. cikke (4) bekezdésére, 51. cikke (1) bekezdésének a)–d) pontjára, 77. cikke (1) bekezdésének c) és j) pontjára, valamint 77. cikke (2) bekezdésére,
            
            
               mivel:
            
            
               (1)Az (EU) 2017/625 európai parlamenti és tanácsi rendelet meghatározza az agrár-élelmiszeripari láncra vonatkozó uniós jogszabályoknak való megfelelés ellenőrzésére szolgáló hatósági ellenőrzések és egyéb hatósági tevékenységek keretét. Ezek a keretek magában foglalják a harmadik országokból az Unióba beléptetett állatokon és árukon a kijelölt határállomásokon végzett hatósági ellenőrzéseket. 
            
            
               (2)Az (EU) 2017/625 rendelet 50. cikkének (4) bekezdése felhatalmazza a Bizottságot, hogy elfogadja az azokat az eseteket és feltételeket megállapító szabályokat, amelyek fennállása esetén közös egészségügyi beléptetési okmányt kell mellékelni az (EU) 2017/625 rendelet 47. cikkének (1) bekezdésében említett állatok, állati eredetű termékek, állati melléktermékek és a belőlük származó termékek, szaporítóanyagok, összetett termékek, széna és szalma, növények, növényi termékek és egyéb anyagok szállítmányaihoz, amikor az Unión keresztül átszállítják azokat a rendeltetési helyre. 
            
            
               (3)Az (EU) 2017/625 rendelet 51. cikke (1) bekezdésének a) pontja úgy rendelkezik, hogy a Bizottságnak meg kell határoznia azokat az eseteket és feltételeket, amelyek fennállása esetén a határállomások illetékes hatóságai a fizikai ellenőrzések eredményeinek kézhezvételéig engedélyezhetik az említett rendelet 47. cikkének (1) bekezdésében említett nem állati eredetű élelmiszerek és takarmányok, növények, növényi termékek és egyéb anyagok szállítmányainak a végső rendeltetési helyre történő továbbszállítását. 
            
            
               (4)Az (EU) 2017/625 rendelet 51. cikke (1) bekezdésének b) és c) pontja felhatalmazza a Bizottságot azoknak az eseteknek és feltételeknek a meghatározására, amelyek fennállásakor az átrakodott szállítmányok, valamint a légi vagy tengeri szállítás útján érkező és ugyanazon szállítóeszközön továbbszállított állatok azonossági ellenőrzése és fizikai ellenőrzése az Unióba történő első beléptetés helye szerintitől eltérő határállomáson is elvégezhető. Az átrakodott szállítmányok hatékony ellenőrzése céljából meg kell határozni azokat a határidőket és rendelkezéseket, amelyek szerint a határállomás illetékes hatóságainak okmányellenőrzést, azonossági ellenőrzést és fizikai ellenőrzést kell végezniük. 
            
            
               (5)Az (EU) 2017/625 rendelet 51. cikke (1) bekezdésének d) pontja úgy rendelkezik, hogy a Bizottság meghatározza azokat az eseteket és feltételeket, amelyek fennállásakor engedélyezhető az (EU) 2017/625 rendelet 47. cikkének (1) bekezdésében említett állatok, állati eredetű termékek, állati melléktermékek és a belőlük származó termékek, szaporítóanyagok, összetett termékek, széna és szalma, növények, növényi termékek és egyéb anyagok szállítmányainak az Unión történő átszállítása.  Előírja továbbá a Bizottság számára, hogy határozzon meg szabályokat az ilyen szállítmányok határállomásokon elvégzendő bizonyos hatósági ellenőrzésére vonatkozóan, ideértve az áruk vámraktárakban, vámszabad területeken, átmeneti megőrzési létesítményekben, a NATO vagy USA katonai támaszpontjainak ellátására szakosodott raktárakban történő átmeneti tárolására vonatkozó eseteket és feltételeket is. 
            
            
               (6)A határállomások illetékes hatóságai számára lehetővé kell tenni, hogy a laboratóriumi elemzések és vizsgálatok eredményeinek kézhezvételéig engedélyezzék az (EU) 2017/625 rendelet 47. cikke (1) bekezdésének d), e) és f) pontjában említett intézkedések hatálya alá tartozó nem állati eredetű élelmiszerek és takarmányok szállítmányainak, valamint az említett rendelet 47. cikke (1) bekezdésének c) és e) pontjában említett növények, növényi termékek és egyéb anyagok szállítmányainak továbbszállítását a végső rendeltetési helyre.  Az ilyen szállítmányokat olyan élelmiszerek és takarmányok alkothatják, amelyek szerepelnek azon áruk jegyzékében, amelyek esetében fennáll az (EU) 2017/625 rendelet 47. cikke (2) bekezdésének b) pontjában meghatározott, az Unióba történő belépés helyén végzett hatósági ellenőrzések ideiglenes fokozása, vagy amelyekre a 178/2002/EK európai parlamenti és tanácsi rendelet
                  2
                53. cikke (1) bekezdésének b) pontja szerint előírt és elfogadott jogi aktusok szerinti szükségintézkedések alkalmazandók, vagy amelyekre az (EU) 2017/625 rendelet 126. cikke szerint elfogadott jogi aktusokban előírt kiegészítő feltételek vagy az (EU) 2017/625 rendelet 128. cikke szerint elfogadott jogi aktusokban meghatározott, az Unióba történő beléptetésükre vonatkozó különös intézkedések alkalmazandók.
            
            
               (7)A kockázatok megfelelő ellenőrzésének biztosítása érdekében ezt az engedélyt feltételekhez kell kötni. Az esetleges egészségügyi és növényegészségügyi kockázatok elkerülése érdekében különösen az (EU) 2017/625 rendelet 47. cikke (1) bekezdésének d), e) és f) pontjában említett intézkedések hatálya alá tartozó nem állati eredetű takarmányok és élelmiszerek szállítmányait, valamint a 47. cikk (1) bekezdésének c) és e) pontjában említett növények, növényi termékek és egyéb anyagok szállítmányait a tagállamok által kijelölt végső rendeltetési helyen történő továbbszállítási létesítményekbe kell szállítani és ott kell tárolni a laboratóriumi elemzések és vizsgálatok eredményeinek kézhezvételéig.
            
            
               (8)Ezeknek a létesítményeknek vámraktáraknak vagy engedélyezett átmeneti megőrzési létesítményeknek kell lenniük, amelyeket a 952/2013/EU európai parlamenti és tanácsi rendeletnek
                  3
                megfelelően jelöltek ki vagy hagytak jóvá, továbbá az élelmiszer- és takarmányhigiénia biztosítása érdekében a létesítményeket az illetékes hatóságoknál nyilvántartásba kell venni a 852/2004/EK európai parlamenti és tanácsi rendeletben
                  4
               , illetve a 183/2005/EK európai parlamenti és tanácsi rendeletben
                  5
                előírtak szerint.
            
            
               (9)A harmadik országokból légi vagy tengeri szállítás útján érkező és ugyanazon szállítóeszközön harmadik országba vagy másik tagállamba továbbszállított, az Unióban történő forgalomba hozatalra vagy az Unión keresztül történő átszállításra szánt állatok szállítmányaihoz kapcsolódó állategészségügyi kockázatok alacsonyabbak, mint a többi állatszállítmányhoz kapcsolódó kockázatok, ideértve a kikötőkben vagy repülőtereken átrakodott szállítmányokat is. Ezért ezen állatok azonossági és fizikai ellenőrzéseit az Unióba történő beléptetés helye szerinti határállomáson kell elvégezni, kivéve, ha az (EU) 2017/625 rendelet 1. cikkének (2) bekezdésében említett szabályok be nem tartását gyanítják. Továbbá az okmányellenőrzéseket a határállomásokon, ideértve az Unióba történő beléptetés helye szerinti határállomáson kell elvégezni, ahol az állatokat hatósági ellenőrzésnek vetik alá, és amelyen keresztül azok későbbi forgalomba hozatal vagy az Unió területén történő átszállítás céljából belépnek az Unióba. 
            
            
               (10)Az ugyanazon szállítóeszközön megtett nagy távolságokon való szállítás káros hatással lehet az állatok jólétére. A szállítás során az állatjóléti követelmények betartása érdekében alkalmazni kell az 1/2005/EK tanácsi rendelet
                  6
                rendelkezéseit mindaddig, amíg az állatszállítmány eléri az Unióba történő beléptetés határállomását. 
            
            
               (11)Az állatbetegségek Unióba történő behurcolásának elkerülése érdekében a kikötőben és repülőtereken el kell végezni az átrakodott állatszállítmányok okmányellenőrzését, azonossági ellenőrzését és fizikai ellenőrzését azon a határállomáson, ahol az első átrakodásra sor kerül. 
            
            
               (12)Figyelembe véve az állatok, állati eredetű termékek, szaporítóanyagok, állati melléktermékek és a belőlük származó termékek, összetett termékek, széna és szalma átrakodott szállítmányaihoz kapcsolódó, az emberek és az állatok egészségét érintő kockázatokat, valamint azt, hogy biztosítani kell az ilyen szállítmányokkal kapcsolatos hatósági ellenőrzések hatékony működését, helyénvaló időszakokat megállapítani, amelyek alatt az átrakodás helye szerinti határállomások illetékes hatóságainak okmányellenőrzést kell végezniük. Az átrakási időszakra vonatkozó számítást akkor kell kezdeni, amikor a szállítmány megérkezik a tagállam kikötőjébe vagy repülőterére. Amennyiben az (EU) 2017/625 rendelet 1. cikkének (2) bekezdésében említett szabályok be nem tartását gyanítják, az átrakodás helye szerinti határállomás illetékes hatóságainak el kell végezniük az okmányellenőrzést, azonossági ellenőrzést és fizikai ellenőrzést. 
            
            
               (13)A hatósági ellenőrzések hatékony működésének biztosítása érdekében, továbbá az (EU) 2017/625 rendelet 47. cikke (1) bekezdésének c) és e) pontjában említett növények, növényi termékek és egyéb anyagok átrakodott szállítmányaival kapcsolatos növényegészségügyi kockázatokat figyelembe véve helyénvaló határidőket megállapítani, amelyek után az átrakodás helye szerinti határállomások illetékes hatóságai okmányellenőrzést végezhetnek. Az átrakási időszakra vonatkozó számítást akkor kell kezdeni, amikor a szállítmány megérkezik a tagállam kikötőjébe vagy repülőterére. Amennyiben az (EU) 2017/625 rendelet 1. cikkének (2) bekezdésében említett szabályok be nem tartását gyanítják, az átrakodás helye szerinti határállomás illetékes hatóságainak el kell végezniük az okmányellenőrzést, azonossági ellenőrzést és fizikai ellenőrzést. 
            
            
               (14)Indokolt úgy rendelkezni, hogy amennyiben az (EU) 2017/625 rendelet 1. cikke (2) bekezdésében említett szabályoknak való meg nem felelés gyanúja alapján nem történt meg az (EU) 2017/625 rendelet 47. cikke (1) bekezdésének c) és e) pontjában említett és az Unióban történő forgalomba hozatalra szánt növények, növényi termékek és egyéb anyagok átrakodására irányuló minden ellenőrzés, az Unióba történő beléptetés helye szerinti határállomás illetékes hatóságainak okmányellenőrzést, azonossági ellenőrzést és fizikai ellenőrzést kell végezniük. 
            
            
               (15)Az adminisztratív terhek csökkentése érdekében az átrakodott szállítmányért felelős vállalkozók számára lehetővé kell tenni, hogy továbbítsák az átrakodás helye szerinti határállomás illetékes hatóságainak a kikötőben vagy repülőtéren az áruk azonosítására és elhelyezkedésére vonatkozó információkat, a számított érkezési időt, az indulás becsült idejét és a szállítmányuk rendeltetési helyét. Ilyen esetekben a tagállamokat olyan információs rendszerrel kell felszerelni, amely lehetővé teszi a vállalkozók által szolgáltatott információk lekérdezését, valamint annak ellenőrzését, hogy nem lépték túl az okmányellenőrzések elvégzésére vonatkozó határidőket. 
            
         
         
            
               (16)Az állategészségügyi és közegészségügyi kockázatok alacsonyak az olyan nem állati eredetű élelmiszerek és takarmányok esetében, amelyekre az (EU) 2017/625 rendelet 47. cikke (1) bekezdésének d), e) és f) pontjában említett intézkedések vagy aktusok alkalmazandók, és amelyeket a vámhatóság felügyelete alatt ugyanabban a kikötőben vagy repülőtéren rakodnak át egy hajóról vagy repülőgépről egy másik hajóra vagy repülőgépre. Ezért helyénvaló úgy rendelkezni, hogy ebben az esetben az okmányellenőrzést, az azonossági ellenőrzést és a fizikai ellenőrzést nem az átrakodás helye szerinti határállomáson, hanem egy későbbi szakaszban, az Unióba történő beléptetés helye szerinti határállomáson kell elvégezni. Ennek megfelelően a szállítmányért felelős vállalkozónak előzetes értesítést kell küldenie a szállítmány érkezéséről, mégpedig úgy, hogy a hatósági ellenőrzések információkezelési rendszerében kitölti és benyújtja a közös egészségügyi beléptetési okmány megfelelő részét, hogy továbbítsák azt a beléptetés helye szerinti határállomás illetékes hatóságainak. 
            
            
               (17)Az állatok egészségének és jólétének védelme érdekében az egyik harmadik országból egy másik harmadik országba az Unió területén keresztül vámfelügyelet mellett átszállított állatok szállítmányait okmányellenőrzésnek, azonossági ellenőrzésnek és fizikai ellenőrzésnek kell alávetni az Unióba történő első beléptetés helye szerinti határállomáson, és az ilyen átszállítást csak az említett ellenőrzések kedvező eredményétől függően szabad engedélyezni.
            
            
               (18)Az emberek és az állatok egészségének védelme érdekében az állati eredetű termékek, állati melléktermékek és a belőlük származó termékek, szaporítóanyagok, összetett termékek, széna és szalma azon szállítmányait, amelyeket az egyik harmadik országból egy másik harmadik országba szállítanak át az Unió területén keresztül, a határállomáson okmányellenőrzésnek és azonossági ellenőrzésnek kell alávetni. Az ilyen átszállítást bizonyos feltételektől függően szabad engedélyezni, ideértve a határállomáson végzett ellenőrzések kedvező eredményét is, hogy a határon és az átszállítás alatt biztosítsák a kockázatok megfelelő ellenőrzését, továbbá végső soron azt, hogy ezek az áruk elhagyják az Unió területét. 
            
            
               (19)A növények egészségének védelme érdekében az (EU) 2017/625 rendelet 47. cikke (1) bekezdésének c) és e) pontjában említett növények, növényi termékek és egyéb anyagok azon szállítmányait, amelyeket az egyik harmadik országból egy másik harmadik országba szállítanak át az Unió területén keresztül, a határállomáson kockázatalapú okmányellenőrzésnek és azonossági ellenőrzésnek kell alávetni. Az ilyen átszállítást bizonyos feltételektől függően szabad engedélyezni, ideértve a határállomáson végzett ellenőrzések kedvező eredményét is. 
            
            
               (20)Bizonyos esetekben az állati eredetű termékek, állati melléktermékek, szaporítóanyagok, összetett termékek, széna és szalma azon szállítmányait, amelyeket az egyik harmadik országból egy másik harmadik országba szállítanak át az Unió területén keresztül, átmenetileg raktárakban őrzik. Az ilyen szállítmányok nyomonkövethetőségének biztosítása érdekében erre az átmeneti megőrzésre csak a tagállamok illetékes hatóságai által jóváhagyott, valamint a 852/2004/EK rendeletben és az 142/2011/EU bizottsági rendeletben
                  7
                meghatározott higiéniai követelményeknek megfelelő raktárakban kerülhet sor. 
            
            
               (21)Az átláthatóság érdekében a tagállamoknak vezetniük kell és naprakészen kell tartaniuk a hatósági ellenőrzések információkezelési rendszerében az összes jóváhagyott raktár jegyzékét, amelyben megadják azon nevét és címét, azon árukategóriákat, amelyek tekintetében a raktárt jóváhagyták, valamint a jóváhagyás számát. A jóváhagyott raktárakban az illetékes hatóságok rendszeresen hatósági ellenőrzéseket végeznek, hogy biztosítsák a jóváhagyásuk feltételeinek fennmaradását. 
            
            
               (22)Annak biztosítása érdekében, hogy az állati eredetű termékek, állati melléktermékek és a belőlük származó termékek, szaporítóanyagok, összetett termékek, széna és szalma szállítmányait ténylegesen az Unió területét elhagyó hajók fedélzetére szállítsák, beleértve a katonai hajókat is, a rendeltetési kikötő illetékes hatóságának vagy a hajókapitány képviselőjének a szállítás teljesítését követően meg kell erősítenie a leszállítást az Unióba történő beléptetés helye szerinti határállomás vagy annak a raktárnak az illetékes hatósága felé, ahol ezeket az árukat átmenetileg megőrizték. Ezt a megerősítést a hatósági tanúsítvány ellenjegyzésével vagy elektronikus eszközökkel kell megtenni. Amennyiben a szállítmányokat nem a hajóra szállítják le amiatt, mert lekésték a hajót a kikötőben, illetve logisztikai problémák miatt, a raktár vagy az Unió területére történő beléptetés helye szerinti határállomás illetékes hatósága számára meg kell engedni a szállítmány visszaküldését a feladás helyére.
            
            
               (23)Néhány tagállamban a földrajzi helyzet miatt az állatok és áruk átszállítása a bizonyos állatok, szaporítóanyagok, állati melléktermékek és állati eredetű termékek beléptetési követelményeire vonatkozó uniós szabályokban meghatározott különleges feltételek mellett történik. Ezért e követelmények érvényesítésének támogatásához különleges ellenőrzési eljárásokra és feltételekre van szükség. 
            
            
               (24)Rendelkezni kell azokról a feltételekről, amelyek alapján az állati eredetű termékek, szaporítóanyagok, állati melléktermékek és a belőlük származó termékek, széna és szalma és összetett termékek azon szállítmányait, amelyek esetében engedélyezték az Unió területén keresztül történő átszállítást, de amelyeket a rendeltetési harmadik ország visszautasított, közvetlenül vissza lehessen küldeni ahhoz a határállomáshoz, amely engedélyezte az Unión keresztül történő átszállítást, illetve ahhoz a raktárhoz, ahol ezeket az árukat a harmadik ország általi visszautasítás előtt az Unió területén tárolták. 
            
            
               (25)Figyelembe véve az emberek és az állatok egészségét és az állatjólétet érintő kockázatokat, az állatok, állati eredetű termékek és a belőlük származó termékek, szaporítóanyagok, állati melléktermékek, széna és szalma és összetett termékek azon szállítmányain, amelyeket az Unió területéről egy harmadik ország területén áthaladva az Unió egy másik területére szállítanak, a határállomás illetékes hatóságának okmányellenőrzést és azonossági ellenőrzést kell végeznie, mielőtt a szállítmány újra beléptetik az Unióba. Azokat a növényeket, növényi termékeket és egyéb anyagokat, amelyeket az (EU) 2016/2031 európai parlamenti és tanácsi rendelet
                  8
                47. cikke (1) bekezdésének b) pontjában említettek szerint megfelelően csomagoltak és szállítottak, a károsító szervezetek behurcolásának alacsony kockázata miatt az újbóli beléptetés után nem kell ellenőrzéseknek alávetni a határállomáson. 
            
            
               (26)A különböző hatóságok és a vállalkozók közötti megfelelő kommunikáció és a felelősségi körök megosztásának biztosítása érdekében ki kell tölteni a közös egészségügyi beléptetési okmány megfelelő részét. Az I. részt a szállítmányért felelős vállalkozónak kell kitöltenie, és a szállítmány belépése előtt továbbítania kell azt a határállomás illetékes hatóságainak. A II. részt az illetékes hatóságoknak kell kitölteniük, amint elvégezték az ebben a rendeletben említett ellenőrzéseket, és döntést hoztak a szállítmányról, amit rögzítenek az adott részben. A III. részt a kiléptetés helye vagy a végső rendeltetési hely szerinti határállomás illetékes hatóságainak vagy a helyi illetékes hatóságnak kell kitöltenie, amit az e rendeletben említett ellenőrzéseket elvégezték. 
            
            
               (27)Annak biztosítása érdekében, hogy az állati eredetű termékek, a szaporítóanyagok, az állati melléktermékek és a belőlük származó termékek, a széna és szalma és az összetett termékek azon szállítmányai, amelyeket Horvátország területéről Bosznia-Hercegovina területén keresztül szállítanak át Neumnál („neumi folyosó”), sértetlenek legyenek, mielőtt Klek vagy Zaton Doli beléptetetési helyen újra belépnek Horvátország területére, az illetékes hatóságnak el kell végeznie a járművek vagy szállítókonténerek plombaellenőrzését, és nyilvántartásba kell vennie az árukat szállító járművek belépésének dátumát és időpontját. 
            
            
               (28)Ha az (EU) 2017/625 rendelet 47. cikke (1) bekezdésének b), c), d), e) és f) pontjában említett egyes áruk szállítmányait az Unióban tervezik forgalomba hozni, illetve az Unión át tervezik szállítani, bizonyos esetekben az uniós jogszabályok előírják, hogy nyomon kell követni e szállítmányoknak a beléptetés helye szerinti határállomásról a rendeltetési helyen lévő létesítménybe vagy a kiléptetés helye szerinti határállomásra történő szállítását, valamint a rendeltetési helyre való érkezését. A közegészségügyi és állategészségügyi kockázatok megelőzése érdekében az Unióba történő beléptetés helye szerinti határállomás illetékes hatóságainak figyelemmel kell kísérniük, hogy a szállítmányok 15 napon belül megérkeznek a rendeltetési helyre.
            
            
               (29)Az (EU) 2017/625 rendelet egyik célja, hogy a szabályokat egyetlen jogi aktusban fektesse le, ahelyett hogy több jogi aktusban szórná szét őket, aminek köszönhetően a szabályok könnyebben érthetők és alkalmazhatók. Ez a rendelet ezt a megközelítést követi, így nincs szükség a különböző jogi aktusok közötti kereszthivatkozásokra, ezáltal növeli az átláthatóságot. Ez ebben a jogiaktus-tervezeteben meghatározott különböző kiegészítő szabályok összefüggenek, és együttesen alkalmazandók. Ez különösen igaz az átszállításra vonatkozó szabályokra, amelyeket ugyanattól az időponttól kell alkalmazni. A kiegészítő szabályok egyetlen jogi aktusban történő megállapítása révén elkerülhető a szabályok megkettőzésének kockázata.  
            
            
               (30)A 2000/208/EK bizottsági határozat
                  9
               , a 2000/571/EK bizottsági határozat
                  10
                és a 2011/215/EU bizottsági végrehajtási határozat
                  11
                szabályozza az e rendelet hatálya alá tartozó területeket. Ennek megfelelően a szabályok megkettőzésének elkerülése érdekében az említett jogi aktusokat hatályon kívül kell helyezni.
            
            
               (31)A 2007/777/EK bizottsági határozatot
                  12
               , a 798/2008/EK bizottsági rendeletet
                  13
               , az 1251/2008/EK bizottsági rendeletet
                  14
               , a 119/2009/EK bizottsági rendeletet
                  15
               , a 206/2010/EU bizottsági rendeletet
                  16
               , a 605/2010/EU bizottsági rendeletet
                  17
               , a 142/2011/EU bizottsági rendeletet, a 28/2012/EU bizottsági rendeletet
                  18
                és az (EU) 2016/759 bizottsági végrehajtási rendelete
                  19
               .az ebben a rendeletben meghatározott szabályokkal való összhang biztosítása érdekében módosítani kell.
            
            
               (32)Mivel az (EU) 2017/625 rendelet 2019. december 14-től alkalmazandó, e rendeletet is az említett időponttól kezdve kell alkalmazni,
            
            
               ELFOGADTA EZT A RENDELETET:
            
            
               I. fejezet
                  Tárgy, hatály és fogalommeghatározások
            
            
               1. cikk
               Tárgy és hatály
            
         
         
            
               (1)Ez a rendelet meghatározza az alábbiakat:
            
            
               a)az azokat az eseteket és feltételeket megállapító szabályok, amelyek fennállása esetén egy határállomás illetékes hatóságai az (EU) 2017/625 rendelet 49. cikkének (1) bekezdésében említett fizikai ellenőrzések részeként elvégzett laboratóriumi elemzések és vizsgálatok eredményeinek kézhezvételéig engedélyezhetik a következő árukategóriák szállítmányainak a továbbszállítását az Unióban lévő végső rendeltetési helyre: 
            
            
               i.az (EU) 2016/2031 rendelet 72. cikkének (1) bekezdése és 74. cikkének (1) bekezdése alapján összeállított jegyzékben szereplő növények, növényi termékek és egyéb anyagok; 
            
            
               ii.az (EU) 2017/625 rendelet 47. cikke (1) bekezdésének e) pontjában említett vészhelyzeti intézkedés hatálya alá tartozó növények, növényi termékek és egyéb anyagok; 
            
            
               iii.az (EU) 2017/625 rendelet 47. cikke (1) bekezdésének d), e) és f) pontjában említett aktusokkal előírt intézkedések hatálya alá tartozó, nem állati eredetű élelmiszerek és takarmányok; 
            
            
               b)azokat az eseteket és feltételeket megállapító szabályok, amelyek fennállásakor az átrakodott szállítmányok, valamint a légi vagy tengeri szállítás útján érkező és ugyanazon szállítóeszközön továbbszállított állatok azonossági ellenőrzése és fizikai ellenőrzése az Unióba történő első beléptetés helye szerintitől eltérő határállomáson is elvégezhető; 
            
            
               c)az állatok és a következő kategóriákba tartozó áruk átrakodott szállítmányainak a határállomásokon elvégzett hatósági ellenőrzéseire vonatkozó egyedi szabályok: 
            
            
               i.állati eredetű termékek, szaporítóanyagok, állati melléktermékek és a belőlük származó termékek, széna és szalma és összetett termékek;
            
            
               ii.az (EU) 2016/2031 rendelet 72. cikkének (1) bekezdése és 74. cikkének (1) bekezdése alapján összeállított jegyzékben szereplő növények, növényi termékek és egyéb anyagok;
            
            
               iii.az (EU) 2016/2031 rendelet cikkeiben előírt, az (EU) 2017/625 rendelet 47. cikke (1) bekezdésének e) pontjában említett vészhelyzeti intézkedések hatálya alá tartozó növények, növényi termékek és egyéb anyagok;
            
            
               iv.az (EU) 2017/625 rendelet 47. cikke (1) bekezdésének d), e) és f) pontjában említett intézkedések vagy aktusok hatálya alá tartozó, nem állati eredetű élelmiszerek és takarmányok; 
            
            
               d)az állatok és a következő kategóriákba tartozó áruk átszállítás alatt álló szállítmányainak ellenőrzéseire vonatkozó egyedi szabályok: 
            
            
               i.állati eredetű termékek, szaporítóanyagok, állati melléktermékek és a belőlük származó termékek, széna és szalma és összetett termékek; 
            
            
               ii.az (EU) 2016/2031 rendelet 72. cikkének (1) bekezdése és 74. cikkének (1) bekezdése alapján összeállított jegyzékben szereplő növények, növényi termékek és egyéb anyagok;
            
            
               iii.az (EU) 2017/625 rendelet 47. cikke (1) bekezdésének e) pontjában említett vészhelyzeti intézkedés hatálya alá tartozó növények, növényi termékek és egyéb anyagok;
            
            
               (2)Ez a rendelet a gerinces és gerinctelen állatokra alkalmazandó, a következők kivételével:
            
            
               a)az (EU) 2016/429 európai parlamenti és tanácsi rendelet
                  20
                4. cikkének 11. pontjában meghatározott kedvtelésből tartott állatok; valamint
            
            
               
                     21
                  b)     [az (EU) 2017/625 C (2019) 7006 rendelet 48. cikke alapján elfogadott] (EU) 2019/XXX felhatalmazáson alapuló bizottsági rendelet 3. cikkében említett tudományos célokra szánt gerinctelen állatok.
            
            
               2. cikk
               Fogalommeghatározások
            
            
               E rendelet alkalmazásában a következő fogalommeghatározások alkalmazandók:
            
         
         
            
               1.„közös egészségügyi beléptetési okmány”: a szállítmányok határállomásra történő érkezését bejelentő előzetes értesítésre, valamint az illetékes hatóságok által az érintett szállítmányon végzett hatósági ellenőrzések eredményének és az adott szállítmányra vonatkozóan hozott határozatoknak a rögzítésére használt közös egészségügyi beléptetési okmány; 
            
            
               2.„átrakodott szállítmányok”: olyan állat- és áruszállítmányok, amelyek harmadik országból légi vagy tengeri szállítás útján érkeznek az Unióba, majd az említett állatokat vagy árukat ezt követően kirakják a hajóról vagy légi járműről, és vámfelügyelet alatt ugyanabban a kikötőben vagy ugyanazon a repülőtéren továbbszállítás céljából egy másik hajóra vagy légi járműre rakodják át;
            
            
               3.„raktár”:
            
            
               a)a 952/2013/EU rendelet 147. cikkének (1) bekezdése, 240. cikkének (1) bekezdése, illetve 243. cikkének (1) bekezdése szerint jóváhagyott, engedélyezett vagy kijelölt vámraktár, vámszabad területen lévő raktár vagy átmeneti megőrzési létesítmény; vagy
            
            
               b)a NATO vagy az Egyesült Államok katonai bázisainak áruellátására specializálódott raktár;
            
            
               4.„továbbszállítás”: az áruszállítmányok mozgatása a határállomástól az Unióban lévő végső rendeltetési helyükre a laboratóriumi elemzések és vizsgálatok eredményeinek kézhezvételéig;
            
            
               5.„továbbszállítási létesítmény”: az Unióban lévő végső rendeltetési helyen, illetve a végső rendeltetési hely illetékes hatóságának hatáskörébe tartozó helyen működő létesítmény, amelyet a rendeltetési tagállam jelöl ki a továbbszállítás alatt álló áruszállítmányok tárolására, mielőtt ezeket a szállítmányokat szabad forgalomba bocsátanák;
            
            
               6.„hatósági ellenőrzések információkezelési rendszere”: az (EU) 2017/625 rendelet 131. cikkében említett hatósági ellenőrzések információkezelési rendszere; 
            
            
               7.„az Unióba történő beléptetés helye szerinti határállomás”: az a határállomás, ahol az állatokat és árukat hatósági ellenőrzésnek vetik alá, és amelyen keresztül ezek a későbbi forgalomba hozatal vagy az Unió területén történő átszállítás céljából belépnek az Unióba, és amely az Unióba történő első beléptetés helye szerinti határállomás lehet;
            
            
               8.„az uniós vizsgálatköteles nemzárlati károsító” olyan károsító, amely megfelel az (EU) 2016/2031 rendelet 36. cikkébenfelsorolt valamennyi feltételnek;
            
            
               9.„ jóváhagyott raktár ”: az illetékes hatóságok által az e rendelet 23. cikkében előírtak szerint jóváhagyott raktár; 
            
            
               10.„specifikus kórokozóktól mentes tojás”: az Európai gyógyszerkönyvben
                  22
                leírt, „specifikus kórokozóktól mentes baromfiállományból” származó és kizárólag diagnosztikai, kutatási vagy gyógyszerészeti felhasználásra szánt keltetőtojások;
            
            
               II. fejezet
                  Az 1. cikk a) pontjában említett növények, növényi termékek és egyéb anyagok, valamint nem állati eredetű élelmiszerek és takarmányok továbbszállítása
            
            
               1. szakasz 
                  A továbbszállításra vonatkozó feltételek
            
            
               3. cikk
               A vállalkozók kötelezettségei a továbbszállítás engedélyezése előtt 
            
            
               (1)A továbbszállításra vonatkozó engedélyt az 1. cikk (1) bekezdésének a) pontjában említett áruszállítmányokért felelős vállalkozónak az Unióba történő beléptetés helye szerinti határállomás illetékes hatóságaitól a szállítmány határállomásra történő megérkezése előtt kell kérelmeznie. A kérelmet az (EU) 2017/625 rendelet 56. cikke (3) bekezdésének a) pontjában említett értesítés útján kell benyújtani a közös egészségügyi beléptetési okmány I. részének kitöltésével.
            
            
               (2)Az 1. cikk (1) bekezdésének a) pontjában említett, a határállomásokon végzett mintavételre és laboratóriumi vizsgálatra kiválasztott szállítmányok esetében a szállítmányért felelős vállalkozó a közös egészségügyi beléptetési okmány I. részének kitöltésével kérheti az Unióba történő beléptetés helye szerinti határállomás illetékes hatóságainak történő továbbszállításra vonatkozó engedélyt.
            
            
               4. cikk
               A továbbszállítás engedélyezése 
            
            
               Az Unióba történő beléptetés helye szerinti határállomás illetékes hatósága engedélyezheti az e rendelet 1. cikkének a) pontjában említett áruk szállítmányainak továbbszállítását, amennyiben teljesülnek a következő feltételek:
            
            
               a)a határállomáson elvégzett okmányellenőrzés, azonossági ellenőrzés és fizikai ellenőrzés – az említett fizikai ellenőrzések részeként elvégzett laboratóriumi elemzések és vizsgálatok kivételével – eredményei kielégítőek; 
            
         
         
            
               b)a szállítmányért felelős vállalkozó kérelmezte a 3. cikk szerinti továbbszállítást.
            
            
               5. cikk
               A vállalkozók kötelezettségei a továbbszállítás engedélyezését követően 
            
            
               Amikor Unióba történő beléptetés helye szerinti határállomás illetékes hatósága engedélyezi az e rendelet 1. cikkének a) pontjában említett áruk szállítmányainak továbbszállítását, a szállítmányért felelős vállalkozó:
            
            
               a)ugyanarra a szállítmányra vonatkozóan kitölti egy olyan, külön közös egészségügyi beléptetési okmány I. részét, amely a hatósági ellenőrzések információkezelési rendszerében össze van kapcsolva a 3. cikkben említett közös egészségügyi beléptetési okmánnyal, és abban bejelenti a szállítóeszközöket és azt az időpontot, amikor a szállítmány beérkezik a kiválasztott továbbszállítási létesítménybe; 
            
            
               b)a hatósági ellenőrzések információkezelési rendszerében benyújtja az a) pontban említett közös egészségügyi beléptetési okmányt, hogy továbbítsák azt annak a határállomásnak az illetékes hatóságaihoz, amely engedélyezte a továbbszállítást. 
            
            
               6. cikk
               A továbbszállítás alatt álló szállítmányok szállítási és tárolási feltételei
            
            
               (1)A 4. cikkel összhangban továbbszállításra engedélyezett szállítmányokért felelős vállalkozónak gondoskodnia kell arról, hogy:
            
            
               a)a szállítmány bármilyen jogosulatlan hozzáférés ellen védve legyen a továbbszállítási létesítménybe történő szállítás és az ottani tárolás alatt; 
            
            
               b)a szállítmányt semmilyen módon ne változtassák meg, dolgozzák fel vagy helyettesítsék, illetve ne változtassák meg a csomagolását;
            
            
               c)az (EU) 2017/625 rendelet 55. cikkével összhangban a szállítmány a határállomás illetékes hatósága által a szállítmányról hozott határozat kiadásáig nem hagyja el a továbbszállítási létesítményt.
            
            
               (2)A szállítmányért felelős vállalkozó a szállítmányt vámfelügyelet alatt közvetlenül az Unióba történő beléptetés helye szerinti határállomásról a továbbszállítási létesítménybe szállítja, és ott tárolja, anélkül hogy a szállítás során kirakodná az árukat. 
            
            
               (3)A vállalkozók gondoskodnak arról, hogy az 1. cikk a) pontjának i. és ii. alpontjában említett növények, növényi termékek és egyéb anyagok szállítmányainak csomagolását vagy a szállítóeszközt olyan módon zárják le vagy lássák el plombával, hogy a továbbszállítási létesítménybe történő szállításuk vagy az ottani tárolásuk során: 
            
            
               a)ne fertőzzenek meg más növényeket, növényi termékeket vagy egyéb anyagokat olyan károsítókkal, amelyeket uniós zárlati károsítóként vagy uniós vizsgálatköteles nemzárlati károsítóként foglaltak jegyzékbe; 
            
            
               b)ne fertőződjenek meg nemzárlati károsítókkal.
            
            
               (4)A szállítmányért felelős vállalkozó biztosítja, hogy a szállítmányt az Unióba történő beléptetés helye szerinti határállomásról a továbbszállítási létesítménybe történő szállítás során a 3. cikkben említett közös egészségügyi beléptetési okmány másolatának papíralapú vagy elektronikus példánya kísérje.
            
            
               (5)A szállítmányért felelős vállalkozó értesíti a végső rendeltetési hely illetékes hatóságait a szállítmány továbbszállítási létesítménybe történő megérkezéséről.
            
            
               (6)Miután az Unióba történő beléptetés helye szerinti határállomás illetékes hatóságai engedélyezték a szállítmány továbbszállítását a továbbszállítási létesítménybe, a szállítmányért felelős vállalkozó nem szállíthatja a szállítmányt a közös egészségügyi beléptetési okmányban meghatározottól eltérő továbbszállítási létesítménybe, kivéve, ha az Unióba történő beléptetés helye szerinti határállomás illetékes hatósága a 4. cikk szerint engedélyezi a változtatást, és teljesülnek az e cikk (1)–(5) bekezdésében meghatározott feltételek. 
            
            
               7. cikk
               A továbbszállítás engedélyezését követően a határállomás illetékes hatóságai által végrehajtandó műveletek
            
            
               (1)Amikor a 4. cikknek megfelelően engedélyezik a szállítmány továbbszállítását, az Unióba történő beléptetés helye szerinti határállomás illetékes hatósága értesíti a szállítmány végső rendeltetési helyének illetékes hatóságait, mégpedig úgy, hogy a hatósági ellenőrzések információkezelési rendszerében benyújtják a 3. cikkben említett közös egészségügyi beléptetési okmányt.
            
            
               (2)Amint az (EU) 2017/625 rendelet 56. cikkének (5) bekezdésével összhangban véglegesítették az e rendelet 5. cikkében említett közös egészségügyi beléptetési okmányt, az Unióba történő beléptetés helye szerinti határállomás illetékes hatóságai a hatósági ellenőrzések információkezelési rendszerén keresztül haladéktalanul értesítik a végső rendeltetési hely illetékes hatóságait. 
            
         
         
            
               (3)Amennyiben a szállítmány nem felel meg az (EU) 2017/625 rendelet 1. cikkének (2) bekezdésében említett szabályoknak, az Unióba történő beléptetés helye szerinti határállomás illetékes hatóságai az említett rendelet 66. cikkének (3)–(6) bekezdésével összhangban intézkedéseket hoznak.
            
            
               (4)Amennyiben az Unióba történő beléptetés helye szerinti határállomás illetékes hatóságai nem kaptak megerősítést a rendeltetési hely szerinti illetékes hatóságoktól a szállítmány érkezéséről a szállítmány továbbszállítási létesítménybe való továbbszállítása engedélyezésének időpontjától számított 15 napos időszakon belül: 
            
            
               a)a rendeltetési hely illetékes hatóságainál ellenőrzik, hogy a szállítmány megérkezett-e a továbbszállítási létesítménybe;
            
            
               b)tájékoztatják a vámhatóságokat arról, hogy a szállítmány nem érkezett meg; 
            
            
               c)az (EU) 2017/625 rendelet 75. cikkének (1) bekezdésével összhangban a vámhatóságokkal és más hatóságokkal együttműködve további vizsgálatokat végeznek, hogy meghatározzák a szállítmány tényleges helyét.
            
            
               8. cikk
               Az illetékes hatóságai által a végső rendeltetési helyen végrehajtandó műveletek 
            
            
               (1)A végső rendeltetési hely illetékes hatóságai megerősítik a szállítmány megérkezését a továbbszállítási létesítménybe, mégpedig úgy, hogy a hatósági ellenőrzések információkezelési rendszerében kitölti a 3. cikkben említett közös egészségügyi beléptetési okmány III. részét. 
            
            
               (2)A végső rendeltetési hely illetékes hatóságai az (EU) 2017/625 rendelet 1. cikkének (2) bekezdésében említett szabályoknak nem megfelelő szállítmányokat az említett rendelet 66. cikkének (2) bekezdésével összhangban hatósági zárolás alá helyezik és minden szükséges lépést megtesznek a határállomás illetékes hatóságai által az említett rendelet 66. cikkének (3) és (4) bekezdésével összhangban elrendelt intézkedések végrehajtása érdekében. 
            
            
               2. szakasz 
                  Továbbszállítási létesítmények
            
            
               Article 9
               A továbbszállítási létesítmények kijelölésének feltételei
            
            
               (1)A tagállamok továbbszállítási létesítményeket jelölhetnek ki az 1. cikk a) pontjában említett áruk egy vagy több kategóriájának szállítmányai számára, amennyiben megfelelnek a következő követelményeknek:
            
            
               a)a 952/2013/EU rendelet 240. cikkének (1) bekezdésében, illetve a 147. cikkének (1) bekezdésében említett vámraktárak vagy átmeneti megőrzési létesítmények;
            
            
               b)ha a kijelölés:
            
            
               i.az e rendelet 1. cikke a) pontjának iii. alpontjában említett nem állati eredetű élelmiszerekre vonatkozik, a továbbszállítási létesítményt a 852/2004/EK rendelet 6. cikkének (2) bekezdésében előírtak szerint nyilvántartásba veszik az illetékes hatóságnál; 
            
            
               ii.az e rendelet 1. cikke a) pontjának iii. alpontjában említett nem állati eredetű takarmányokra vonatkozik, a továbbszállítási létesítményt a 183/2005/EK rendelet 9. cikkének (2) bekezdésében előírtak szerint nyilvántartásba veszik az illetékes hatóságnál; 
            
            
               c)rendelkeznek a hatósági ellenőrzések információkezelési rendszere hatékony működtetéséhez szükséges technológiával és felszereléssel.
            
            
               (2)Amennyiben a továbbszállítási létesítmények már nem tesznek eleget az (1) bekezdésben említett követelményeknek, a tagállamok: 
            
            
               a)a korrekciós intézkedések végrehajtásáig ideiglenesen felfüggesztik, vagy állandó jelleggel visszavonják a kijelölést azon áruk valamennyi vagy némelyik kategóriája tekintetében, amelyekre a létesítményt kijelölték; 
            
            
               b)biztosítják, hogy a továbbszállítási létesítményekre vonatkozó, a 10. cikkben említett információkat ennek megfelelően frissítsék. 
            
            
               10. cikk
               A kijelölt továbbszállítási létesítmények nyilvántartásba vétele a hatósági ellenőrzések információkezelési rendszerében
            
         
         
            
               A tagállamok vezetik és naprakészen tartják a hatósági ellenőrzések információkezelési rendszerében a 9. cikk (1) bekezdésével összhangban kijelölt továbbszállítási létesítmények jegyzékét és megadják a következő információkat:
            
            
               a)a továbbszállítási létesítmény neve és címe; 
            
            
               b)azok az árukategóriák, amelyekre a létesítményt kijelölték.
            
            
               III. fejezet
                  Az ugyanazon a szállítóeszközön maradó állatok továbbszállítása, valamint átrakodott áru- és állatszállítmányok 
            
            
               11. cikk
               Az ugyanazon a szállítóeszközön maradó állatok szállítmányainak dokumentumellenőrzései, azonossági ellenőrzései és fizikai ellenőrzései
            
            
               (1)Az Unióba történő első beléptetés helye szerinti határállomás illetékes hatóságai elvégzik azon hatósági bizonyítványok vagy okmányok eredeti példányainak vagy másolatainak okmányellenőrzését, amelyeknek a légi vagy tengeri szállítás útján érkező és ugyanazon szállítóeszközön továbbszállított, az Unióban történő forgalomba hozatalra vagy az Unión keresztül történő átszállításra szánt állatok szállítmányait kell kísérniük. 
            
            
               (2)Az (1) bekezdésben említett illetékes hatóságok visszaküldik a szállítmányért felelős vállalkozónak azokat a hatósági bizonyítványokat vagy okmányokat, amelyeken okmányellenőrzést végeztek, hogy ezek a hatósági bizonyítványokat vagy okmányokat továbbszállított szállítmányokat elkísérhessék.
            
            
               (3)Abban az esetben, amikor az (EU) 2017/625 rendelet 1. cikkének (2) bekezdésében említett szabályok be nem tartását gyanítják, az átrakodás helye szerinti határállomás illetékes hatósága elvégzi az azonossági ellenőrzést és a fizikai ellenőrzést.
            
            
               Az okmányellenőrzéseket azon eredeti hatósági bizonyítványokon vagy okmányokon kell elvégezni, amelyeknek az állatok szállítmányait kell kísérniük az (EU) 2017/625 rendelet 1. cikke (2) bekezdésének d) pontjában említett szabályokban előírtak szerint. 
            
            
               (4)Az Unióba történő beléptetés helye szerinti határállomás illetékes hatóságai elvégzik az Unió területén történő átszállításra szánt áruk 19. cikkben említett okmányellenőrzéseit, azonossági ellenőrzéseit és fizikai ellenőrzéseit, kivéve, ha ezeket az okmányellenőrzéseket, azonossági ellenőrzéseket és fizikai ellenőrzéseket a (3) bekezdésnek megfelelően egy másik határállomáson már elvégezték.
            
            
               12. cikk
               Az átrakodott állatszállítmányok okmányellenőrzése, azonossági ellenőrzése és fizikai ellenőrzése
            
            
               Az átrakodás helye szerinti határállomás illetékes hatóságai elvégzik az átrakodott állatszállítmányok okmányellenőrzését, azonossági ellenőrzését és fizikai ellenőrzését.
            
            
               13. cikk
               Az állati eredetű termékek, a szaporítóanyagok, a melléktermékek és a belőlük származó termékek, a széna és szalma és az összetett termékek átrakodott szállítmányainak okmányellenőrzése, azonossági ellenőrzése és fizikai ellenőrzése
            
            
               (1)Az átrakodás helye szerinti határállomás illetékes hatósága a következő esetekben elvégzi azon hatósági bizonyítványok vagy okmányok eredeti példányainak vagy másolatainak okmányellenőrzését, amelyeknek az állati eredetű termékek, szaporítóanyagok, állati melléktermékek és a belőlük származó termékek, széna és szalma és az összetett termékek átrakodott szállítmányait kell kísérniük:
            
            
               a)az (EU) 2017/625 rendelet 1. cikke (2) bekezdésének d) és e) pontjában említett állategészségügyi követelmények és az állati melléktermékekből és a belőlük származó termékekből eredő, az emberek vagy az állatok egészségét érintő kockázatok megelőzését és csökkentését szolgáló szabályok hatálya alá tartozó áruk esetében, ha az átrakodás időtartama:
            
            
               i.a repülőtéren meghaladja a 3 napot; 
            
            
               ii.a kikötőben meghaladja a 30 napot; 
            
            
               b)az a) pontban említettektől eltérő áruk esetében, ha az átrakodás időtartama meghaladja a 90 napot.
            
            
               (2)Az (1) bekezdésben említett illetékes hatóságok visszaküldik a szállítmányért felelős vállalkozónak azokat a hatósági bizonyítványokat vagy okmányokat, amelyeken okmányellenőrzést végeztek, hogy ezek a hatósági bizonyítványokat vagy okmányokat továbbszállított szállítmányokat elkísérhessék.
            
            
               (3)Amennyiben az átrakodás helye szerinti határállomás illetékes hatóságai az (EU) 2017/625 rendelet 1. cikkének (2) bekezdésében említett szabályok be nem tartását gyanítják, a szállítmányon okmányellenőrzést, azonossági ellenőrzést és fizikai ellenőrzést végeznek. 
            
         
         
            
               Ezeket az okmányellenőrzéseket azon eredeti hatósági bizonyítványokon vagy okmányokon kell elvégezni, amelyeknek a szállítmányokat kell kísérniük az (EU) 2017/625 rendelet 1. cikkének (2) bekezdésében említett szabályokban előírtak szerint.
            
            
               (4)Amennyiben a harmadik országokba történő szállításra feladott szállítmány túllépi az (1) bekezdésben említett határidőket, és amennyiben nem felel meg az (EU) 2017/625 rendelet 1. cikkének (2) bekezdésében említett szabályoknak, a határállomás illetékes hatóságai elrendelik, hogy a vállalkozó semmisítse meg a szállítmányt vagy gondoskodjon arról, hogy az haladéktalanul elhagyja az Unió területét. 
            
            
               (5)Az Unióba történő beléptetés helye szerinti határállomás illetékes hatóságai elvégzik az uniós piacon történő forgalomba hozatalra szánt áruknak az (EU) 2017/625 rendelet 49. cikkének (1) bekezdésében előírt okmányellenőrzését, azonossági ellenőrzését és fizikai ellenőrzését, kivéve, ha az okmányellenőrzést, azonossági ellenőrzést és fizikai ellenőrzést a (3) bekezdésnek megfelelően egy másik határállomáson már elvégezték.
            
            
               (6)Az Unióba történő beléptetés helye szerinti határállomás illetékes hatóságai elvégzik az Unió területén történő átszállításra szánt áruk 19. cikkben említett ellenőrzéseit, kivéve, ha az okmányellenőrzéseket, azonossági ellenőrzéseket és fizikai ellenőrzéseket a (3) bekezdésnek megfelelően egy másik határállomáson már elvégezték.
            
            
               14. cikk
               Az állati eredetű termékek, az összetett termékek, a szaporítóanyagok, az állati melléktermékek és a belőlük származó termékek és a széna és szalma átrakodott szállítmányainak tárolása 
            
            
               A vállalkozók gondoskodnak arról, hogy az állati eredetű termékek, az összetett termékek, a szaporítóanyagok, az állati melléktermékek és a belőlük származó termékek, és a széna és szalma szállítmányait az átrakodás ideje alatt a következők egyikében tárolják:
            
            
               i.ugyanazon kikötő vagy repülőtér vámterületén vagy vámszabad területén, lezárt konténerekben; vagy
            
            
               ii.az ugyanazon határállomás ellenőrzése alatt álló kereskedelmi tárolólétesítményekben, az (EU) 2019/1014 bizottsági végrehajtási rendelet
                  23
                3. cikkének (11) és (12) bekezdésében meghatározott feltételeknek megfelelően. 
            
            
               15. cikk
               A növények, növényi termékek és egyéb anyagok átrakodott szállítmányainak okmányellenőrzése, azonossági ellenőrzése és fizikai ellenőrzése
            
            
               (1)Az átrakodás helye szerinti határállomás illetékes hatósága a kockázatok alapján elvégzi az 1. cikk c) pontjának ii. és iii. alpontjában említett növények, növényi termékek és egyéb anyagok átrakodott szállítmányainak okmányellenőrzését, ha az átrakodás időtartama a repülőtereken meghaladja a 3 napot, illetve a kikötőkben a 30 napot.
            
            
               (2)Az (1) bekezdésben említett illetékes hatóságok visszaküldik a szállítmányért felelős vállalkozónak azokat a hatósági bizonyítványokat vagy okmányokat, amelyeken okmányellenőrzést végeztek, hogy ezek a hatósági bizonyítványokat vagy okmányokat továbbszállított szállítmányokat elkísérhessék. 
            
            
               (3)Abban az esetben, amikor az (EU) 2017/625 rendelet 1. cikkének (2) bekezdésében említett szabályok be nem tartását gyanítják, az átrakodás helye szerinti határállomás illetékes hatósága elvégzi a szállítmány dokumentumellenőrzését, azonossági ellenőrzést és a fizikai ellenőrzést. 
            
            
               (4)Az okmányellenőrzést, azonossági ellenőrzést és fizikai ellenőrzést az Unióban történő beléptetés helye szerinti határállomáson kell elvégezni, kivéve, ha az okmányellenőrzést, azonossági ellenőrzést és fizikai ellenőrzést a (3) bekezdésnek megfelelően egy másik határállomáson már elvégezték.
            
            
               16. cikk
               Az információk közlése az átrakodási időszak lejárta előtt
            
            
               (1)A 13. cikk (1) bekezdésében és a 15. cikk (1) bekezdésében említett átrakodási időszakok lejárta előtt a szállítmányokért felelős vállalkozó a szállítmányok érkezése előtt a hatósági ellenőrzések információkezelési rendszerén vagy az illetékes hatóságok által e célból kijelölt más információs rendszeren keresztül értesíti az átrakodás helye szerinti határállomás illetékes hatóságait, megadva a következőket: 
            
            
               a)a kikötőben vagy repülőtéren a szállítmányok azonosításához és megtalálásához szükséges információk;
            
            
               b)az igénybe vett szállítóeszköz pontos megjelölése;
            
            
               c)a szállítmány érkezésének és távozásának becsült ideje;
            
            
               d)a szállítmány rendeltetése.
            
            
               (2)Az (1) bekezdésben említett értesítés céljából az illetékes hatóságok kijelölnek egy információs rendszert, amely lehetővé teszi az átrakodás helye szerint határállomás illetékes hatósága számára, hogy: 
            
         
         
            
               a)lekérdezze a vállalkozók által szolgáltatott információkat; 
            
            
               b)minden egyes szállítmánynál ellenőrizze, hogy nem lépték túl a 13. cikk (1) bekezdésében és a 15. cikk (1) bekezdésében előírt átrakodási időszakot.
            
            
               (3)Az e cikk (1) bekezdésében előírt előzetes értesítés mellett a szállítmányért felelős vállalkozó az (EU) 2017/625 rendelet 56. cikkében foglaltak szerint értesíti az átrakodás helye szerinti határállomás illetékes hatóságát is, mégpedig úgy, hogy a hatósági ellenőrzések információkezelési rendszerében kitölti és benyújtja a közös egészségügyi beléptetési okmány megfelelő részét, a következő esetekben:
            
            
               a)a 13. cikk (1) bekezdésében és a 15. cikk (1) bekezdésében említett átrakási időszak lejárt; vagy
            
            
               b)az átrakodás helye szerinti határállomás illetékes hatóságai tájékoztatják a szállítmányért felelős vállalkozót arról a döntésükről, hogy a 13. cikk (3) bekezdésében vagy a 15. cikk (3) bekezdésében meghatározott meg nem felelés gyanúja alapján okmányellenőrzéseket, azonossági ellenőrzéseket és fizikai ellenőrzéseket végeznek.
            
            
               17. cikk
               A nem állati eredetű élelmiszerek és takarmányok átrakodott szállítmányainak okmányellenőrzése, azonossági ellenőrzése és fizikai ellenőrzése 
            
            
               (1)Az Unióba történő beléptetés helye szerinti határállomás illetékes hatóságai elvégzik hatóságai elvégzik az (EU) 2017/625 rendelet 47. cikke (1) bekezdésének d), e) és f) pontjában említett aktusokkal előírt intézkedések hatálya alá tartozó nem állati eredetű élelmiszerek és takarmányok átrakodott szállítmányainak okmányellenőrzését, azonossági ellenőrzését és fizikai ellenőrzését. 
            
            
               (2)A szállítmányért felelős vállalkozó az (EU) 2017/625 rendelet 56. cikkének (4) bekezdésében előírtak szerint előzetesen értesíti az Unióba történő beléptetés helye szerinti határállomás illetékes hatóságát az áruszállítmány megérkezéséről. 
            
            
               IV. fejezet
                  Az állatok átszállítása egy harmadik országból egy másik harmadik országba az Unió területén keresztül
            
            
               1. szakasz
                  Az Unióba történő beléptetés helye szerinti határállomáson elvégzett hatósági ellenőrzések 
            
            
               18. cikk
               Az átszállítás alatt álló állatszállítmányok okmányellenőrzése, azonossági ellenőrzése és fizikai ellenőrzése
            
            
               A határállomás illetékes hatósága csak akkor engedélyezi a harmadik országból érkező állatszállítmányok átszállítását az Unió területén keresztül egy másik harmadik országba, ha az okmányellenőrzés, az azonossági ellenőrzés és a fizikai ellenőrzés eredményei kedvezőek. 
            
            
               19. cikk
               Az állati eredetű termékek, az összetett termékek, a szaporítóanyagok, az állati melléktermékek és a belőlük származó termékek, valamint a széna és szalma szállítmányai átszállításának engedélyezése 
            
            
               Az Unióba történő beléptetés helye szerinti közúti vagy vasúti határállomás illetékes hatóságai engedélyezhetik az állati eredetű termékek és a belőlük származó termékek, szaporítóanyagok, állati melléktermékek és a belőlük származó termékek, széna és szalma és összetett termékek további átszállítását az Unió területén keresztül, amennyiben a következő feltételek teljesülnek:
            
            
               a)az áruk megfelelnek az (EU) 2017/625 rendelet 1. cikke (2) bekezdésének d) és e) pontjában említett szabályokban meghatározott követelményeknek; 
            
            
               b)a szállítmányt a határállomáson okmányellenőrzésnek és azonossági ellenőrzésnek vetették alá, kedvező eredménnyel; 
            
            
               c)a szállítmányt a határállomáson fizikai ellenőrzéseknek vetették alá, amennyiben gyanítható volt az (EU) 2017/625 rendelet 1. cikke (2) bekezdésében említett szabályok be nem tartása; 
            
            
               d)a szállítmányt közös egészségügyi beléptetési okmánynak kell kísérnie, és a határállomás illetékes hatósága által leplombált járművekben vagy szállítókonténerekben kell elhagynia a határállomást; 
            
            
               e)a szállítmányt vámfelügyelet alatt, az áruk kirakodása vagy felosztása nélkül, egy legfeljebb 15 napos időszakon belül a határállomásról közvetlenül a következő rendeltetési helyek egyikére kell szállítani:
            
            
               i.egy határállomás, hogy elhagyja az Unió területét; 
            
         
         
            
               ii.egy jóváhagyott raktár;
            
            
               iii.a NATO vagy az Egyesült Államok által az Unió területén működtetett katonai bázis;
            
            
               iv.az Unió területét elhagyó hajó, amennyiben a szállítmányokat hajók ellátmányozására szánják.
            
            
               20. cikk
               Az illetékes hatóságok nyomonkövetési intézkedési
            
            
               Az Unióba történő beléptetés helye szerinti határállomás illetékes hatóságai, amennyiben a továbbszállítási létesítménybe való továbbszállítására való engedélyezés időpontjától számított 15 napos időszakon belül nem kaptak megerősítést az állati eredetű termékek, a szaporítóanyagok, az állati melléktermékek és a belőlük származó termékek, a széna és szalma és az összetett termékek szállítmányainak megérkezéséről a 19. cikk e) pontjának i–iv. alpontjában említett rendeltetési helyek valamelyikébe: 
            
            
               a)a rendeltetési hely illetékes hatóságainál ellenőrzik, hogy a szállítmány megérkezett-e a rendeltetési helyre;
            
            
               b)tájékoztatják a vámhatóságokat arról, hogy a szállítmány nem érkezett meg; 
            
            
               c)az (EU) 2017/625 rendelet 75. cikkének (1) bekezdésével összhangban a vámhatóságokkal és más hatóságokkal együttműködve további vizsgálatokat végeznek, hogy meghatározzák a szállítmány tényleges helyét.
            
            
               21. cikk
               A szállítmányok szállítása egy Unió területét elhagyó hajóra
            
            
               (1)Ha a 19. cikkben említett áruk rendeltetési helye egy Unió területét elhagyó hajó, a határállomás illetékes hatósága a közös egészségügyi beléptetési okmány mellett egy hatósági bizonyítványt is kiállít az [(EU) 2017/625 rendelet 77. cikke (3) bekezdésének a) pontja alapján elfogadott] (EU) 2019/XXX bizottsági végrehajtási rendelet
                  24
                mellékletében meghatározott mintának megfelelően, amely a hajóra tartó szállítmányt kíséri. 
            
            
               (2)Abban az esetben, ha az állati eredetű termékek, szaporítóanyagok, állati melléktermékek és a belőlük származó termékek, széna és szalma és összetett termékek több szállítmányát együtt szállítják le ugyanarra a hajóra, az Unióba történő beléptetés helye szerinti határállomás illetékes hatósága kiállíthat egyetlen hatósági bizonyítványt az (1) bekezdésben említettek szerint, amely a hajóra tartó szállítmányt kíséri, amennyiben az megadja az egyes szállítmányokra vonatkozó közös egészségügyi beléptetési okmányok hivatkozásait.
            
            
               22. cikk
               Az átszállítás alatt álló növények, növényi termékek és egyéb anyagok okmányellenőrzései és fizikai ellenőrzései
            
            
               (1)Amikor az 1. cikk d) pontjának ii. és iii. alpontjában említett növényeket, növényi termékeket és egyéb anyagokat átszállítás céljából az Unióba történő beléptetés helye szerinti határállomáson bemutatják, az említett határállomás illetékes hatósága engedélyezheti ezeknek a növényeknek, növényi termékeknek és egyéb anyagoknak a továbbszállítását, feltéve hogy a szállítmányokat vámfelügyelet alatt szállítják. 
            
            
               (2)Az (1) bekezdésben említett határállomás illetékes hatósága a kockázatok alapján a következő ellenőrzéseket végzi el:
            
            
               a)az (EU) 2016/2031 rendelet 47. cikke (1) bekezdésének a) pontjában említett aláírt nyilatkozat okmányellenőrzése; 
            
            
               b)a szállítmányok fizikai ellenőrzése annak biztosítása érdekében, hogy az (EU) 2016/2031 rendelet 47. cikke (1) bekezdésének b) pontjában említettek szerint megfelelően csomagolták és szállítják azokat.
            
            
               (3)Ha elvégzik a hatósági ellenőrzéseket, az illetékes hatóságok engedélyezi az (1) bekezdésben említett szállítmányok átszállítását, feltéve hogy:
            
            
               a)megfelelnek az (EU) 2016/2031 rendelet 47. cikkének;
            
            
               b)az árukat vámfelügyelet alatt szállítják az Unióból történő kilépés helyére.
            
            
               (4)Az (1) bekezdésben említett növények, növényi termékek és egyéb anyagok szállítmányaiért felelős vállalkozó biztosítja, hogy a szállítmányok csomagolását vagy szállítóeszközeit olyan módon zárják le vagy lássák el plombával, hogy a raktárakba történő szállításuk és ottani tárolásuk során:
            
         
         
            
               a)ne fertőzhessenek meg más növényeket, növényi termékeket vagy egyéb anyagokat olyan, az (EU) 2016/2031 rendelet 5. cikke (2) bekezdésének első albekezdésében és 30. cikkének (1) bekezdésében említett károsítókkal, amelyeket uniós zárlati károsítóként vagy uniós vizsgálatköteles nemzárlati károsítóként foglaltak jegyzékbe, továbbá a védett zónák esetében olyan károsítókkal, amelyek szerepelnek az említett rendelet 32. cikkének (3) bekezdése szerinti jegyzékekben;
            
            
               b)a növények, növényi termékek és egyéb anyagok ne fertőződhessenek meg az a) pontban említett károsítókkal.
            
            
               2. szakasz
                  Az átszállítás alatt álló szállítmányok tárolásának feltételei jóváhagyott raktárakban
            
            
               23. cikk
               A raktárak jóváhagyásának feltételei
            
            
               (1)Az illetékes hatóságok jóváhagyják az állati eredetű termékek, szaporítóanyagok, állati melléktermékek és a belőlük származó termékek, széna és szalma és összetett termékek azon szállítmányainak tárolására szolgáló raktárakat, amelyek átszállítását a 19. cikkel összhangban engedélyezték.
            
            
               (2)Az illetékes hatóságok csak azokat az (1) bekezdésben említett raktárakat hagyják jóvá, amelyek megfelelnek a következő követelményeknek:
            
            
               a)az állati eredetű termékeket, összetett termékeket és állati melléktermékeket és a belőlük származó termékeket tároló raktáraknak meg kell felelniük a következők egyikének:
            
            
               i.a 852/2004/EK rendelet 4. cikkében előírt higiéniai követelmények; vagy
            
            
               ii.a 142/2011/EU rendelet 19. cikkének b) és c) pontjában előírt követelmények;
            
            
               b)azokat a vámhatóságok a 952/2013/EU rendelet 147. cikkének (1) bekezdésével, 240. cikkének (1) bekezdésével és 243. cikkének (1) bekezdésével összhangban engedélyezték, hagyták jóvá vagy jelölték ki;
            
            
               c)a raktáraknak az üzemeltetők által állandó felügyelet alatt tartott bejáratokkal és kijáratokkal rendelkező zárt térből kell állniuk; 
            
            
               d)a raktáraknak tároló és hűtő helyiségekkel kell rendelkezniük, amelyek lehetővé teszik az (1) bekezdésben említett áruk elkülönített tárolását;
            
            
               e)a raktáraknak rendszerekkel kell rendelkezniük a létesítményekbe érkező és az onnan távozó összes szállítmány naprakész nyilvántartásával, amely tartalmazza az áruk jellegére és mennyiségére vonatkozó adatokat, a címzett nevét és címét, valamint a közös egészségügyi beléptetési okmány és a szállítmányokat kísérő bizonyítványok másolatait; a raktáraknak legalább három évig meg kell őrizniük ezeket a nyilvántartásokat; 
            
            
               f)az (1) bekezdésben említett összes árut címkézés útján vagy elektronikus eszközökkel azonosítani kell, megadva a szállítmányt kísérő közös egészségügyi beléptetési okmány hivatkozási számát; ezeket az árukat nem szabad semmilyen módon sem megváltoztatni, feldolgozni vagy helyettesíteni, illetve nem szabad megváltoztatni a csomagolásukat; 
            
            
               g)a raktáraknak rendelkezniük a hatósági ellenőrzések információkezelési rendszere hatékony működtetéséhez szükséges technológiával és felszereléssel;
            
            
               h)a raktárak üzemeltetői biztosítják az ahhoz szükséges helyiségeket és kommunikációs eszközöket, hogy az illetékes hatóság kérésére eredményesen el tudják végezni a hatósági ellenőrzéseket és egyéb hatósági tevékenységeket.
            
            
               (3)Ha a raktárak már nem felelnek meg a (2) bekezdésben meghatározott követelményeknek, az illetékes hatóság visszavonja vagy ideiglenesen felfüggeszti a raktár jóváhagyását. 
            
            
               24. cikk
               Az áruk elszállítása a raktárakból 
            
            
               A szállítmányért felelős vállalkozók a 23. cikk (1) bekezdésében említett áruk szállítmányait a jóváhagyott raktárakból a következő rendeltetési helyek egyikére szállíthatják el: 
            
            
               a)egy határállomás, hogy elhagyja az Unió területét a következő rendeltetési helyekre: 
            
         
         
            
               i.a NATO vagy az Egyesült Államok által működtetett katonai bázis; vagy
            
            
               ii.egyéb rendeltetési hely;
            
            
               b)egy másik jóváhagyott raktár;
            
            
               c)a NATO vagy az Egyesült Államok által az Unió területén működtetett katonai bázis;
            
            
               d)az Unió területét elhagyó hajó, amennyiben a szállítmányokat hajók ellátmányozására szánják;
            
            
               e)az a hely, ahol a szállítmányokat az 1069/2009/EK rendelet
                  25
                I. címének II. fejezetével összhangban ártalmatlanítják. 
            
            
               25. cikk
               A jóváhagyott raktárak jegyzékének vezetése és naprakészen tartása 
            
            
               A tagállamok vezetik és naprakészen tartják a hatósági ellenőrzések információkezelési rendszerében a jóváhagyott raktárak jegyzékét, megadva a következő információkat: 
            
            
               a)minden raktár neve és címe;
            
            
               b)azok az árukategóriák, amelyekre a raktárt jóváhagyták. 
            
            
               26. cikk
               A raktárakban végzett hatósági ellenőrzések
            
            
               (1)Az illetékes hatóságok rendszeres hatósági ellenőrzéseket végeznek a jóváhagyott raktárakban, hogy ellenőrizzék a jóváhagyás követelményeinek teljesítését, amelyeket a 23. cikk (2) bekezdése határoz meg.
            
            
               (2)A jóváhagyott raktárakban elvégzett hatósági ellenőrzésekért felelő illetékes hatóságok ellenőrzik a szállítmányok nyomonkövethetőségének biztosítását szolgáló rendszerek hatékonyságát, amelyek lehetővé teszik a raktárakba érkező és onnan távozó áruk mennyiségeinek összeegyeztetését. 
            
            
               (3)Az illetékes hatóságok ellenőrzik, hogy a raktárakba szállított vagy ott tárolt szállítmányokhoz mellékelték-e a megfelelő közös egészségügyi beléptetési okmányt és az (EU) 2017/625 rendelet 50. cikkének (2) bekezdésében említett hatósági bizonyítvány hitelesített példányát vagy elektronikus másolatát.
            
            
               (4)Amikor a szállítmányok megérkeznek a jóváhagyott raktárba, az illetékes hatóság: 
            
            
               a)elvégzi az azonossági ellenőrzést annak megerősítése érdekében, hogy a szállítmány megfelel a kísérő közös egészségügyi beléptetési okmányban megadott idevágó információknak;
            
            
               b)Ellenőrzi különösen azt, hogy a járművekre vagy szállítókonténerekre a 19. cikk d) pontja és a 28. cikk d) pontja szerint rögzített plombák még sértetlenek-e. 
            
            
               c)a közös egészségügyi beléptetési okmány III. részében rögzíti az azonossági ellenőrzés eredményét, és a hatósági ellenőrzések információkezelési rendszerén keresztül közli ezt az információt.
            
            
               27. cikk
               A vállalkozók kötelezettségei a raktáraknál
            
            
               (1)A jóváhagyott raktárért felelős vállalkozó tájékoztatja az illetékes hatóságokat a szállítmány jóváhagyott raktárba történő megérkezéséről. 
            
         
         
            
               (2)Az (1) bekezdéstől eltérve az illetékes hatóság a jóváhagyott raktárért felelős vállalkozót mentesítheti azon kötelezettség alól, hogy tájékoztatnia kell az illetékes hatóságot a szállítmány raktárba történő megérkezéséről, feltéve hogy a vállalkozót az illetékes hatóság a 952/2013/EU rendelet 38. cikkében említett engedélyezett gazdálkodóként jóváhagyta.
            
            
               (3)Az (1) bekezdéstől eltérve az illetékes hatóság mentesítheti a szállítmányt az azonossági ellenőrzések alól, feltéve, hogy a szállítmányért felelős vállalkozót az illetékes hatóság a 952/2013/EU rendelet 38. cikkében említett engedélyezett gazdálkodóként jóváhagyta. 
            
            
               (4)A vállalkozó biztosítja, hogy az (1) bekezdésben említett, raktárakba szállított vagy ott tárolt árukhoz mellékeljék a megfelelő közös egészségügyi beléptetési okmányt és az (EU) 2017/625 rendelet 50. cikkének (2) bekezdésében említett hatósági bizonyítvány hitelesített példányát vagy elektronikus másolatát.
            
            
               28. cikk
               Az áruknak a raktárakból harmadik országokba, más raktárakba és ártalmatlanító helyekre történő szállításának feltételei 
            
            
               A vállalkozó a 23. cikk (1) bekezdésében említett árukat a jóváhagyott raktárból a 24. cikk a) pontjának ii. alpontjában, b) pontjában és e) pontjában említett rendeltetési helyekre szállíthatja, feltéve hogy teljesülnek a következő követelmények: 
            
            
               a)a szállítmányért felelős vállalkozó a hatósági ellenőrzések információkezelési rendszerén keresztül a teljes szállítmányra vonatkozóan benyújtja a közös egészségügyi beléptetési okmányt, és abban bejelenti a mennyiséget, a szállítóeszközt és a rendeltetési helyet; a szállítmányért felelős vállalkozónak – amennyiben a szállítmányt a raktárban felosztják – a hatósági ellenőrzések információkezelési rendszerén keresztül a felosztott szállítmány minden egyes részére vonatkozóan be kell nyújtania a közös egészségügyi beléptetési okmányt, és a felosztott szállítmány megfelelő részére vonatkozóan be kell jelentenie a mennyiséget, a szállítóeszközt és a rendeltetési helyet;
            
            
               b)az illetékes hatóság köteles engedélyezni a szállítást, és véglegesíteni a közös egészségügyi beléptetési okmányt:
            
            
               i.az egész szállítmányra vonatkozóan; vagy
            
            
               ii.a felosztott szállítmány egyes részeire vonatkozóan, feltéve hogy az ezekben az egyes részekre kiállított közös egészségügyi beléptetési okmányokban bejelentett mennyiségek teljes összege nem haladja meg a teljes szállítmányra vonatkozó közös egészségügyi beléptetési okmányban megadott mennyiséget; 
            
            
               c)a vállalkozó köteles biztosítani, hogy a szállítmányt kísérő közös egészségügyi beléptetési okmány mellett a szállítmánnyal együtt utazzon a hatósági bizonyítványnak a 27. cikk (4) bekezdésében említett hitelesített másolata, amely a raktárba tartó szállítmányt kísérte, kivéve, ha a hatósági bizonyítvány elektronikus példányát feltöltötték a hatósági ellenőrzések információkezelési rendszerébe, és azt az Unióba történő beléptetés helye szerinti határállomás illetékes hatósága ellenőrizte. amennyiben az eredeti szállítmányt felosztják, és a hatósági bizonyítvány másolatát az Unióba történő beléptetés helye szerinti határállomás illetékes hatóságai nem töltötték fel a hatósági ellenőrzések információkezelési rendszerébe, az illetékes hatóságok kiállítják a szállítmányért felelős vállalkozó számára a hatósági bizonyítvány hitelesített másolatait, hogy azok kísérjék a felosztott szállítmány részeit a rendeltetési helyekre;
            
            
               d)a vállalkozó vámfelügyelet alatt az illetékes hatóságok által leplombált járművekben vagy szállítókonténerekben szállítja el az árukat a raktárakból;
            
            
               e)a vállalkozó legfeljebb a szállítására való engedélyezés időpontjától számított 15 napos időszakon belül közvetlenül a raktárból szállítja el az árukat a rendeltetési helyre, anélkül hogy kirakodná vagy felosztaná azokat. 
            
            
               29. cikk
               Az áruknak a raktárakból a NATO vagy az Egyesült Államok katonai bázisaira és az Unió területét elhagyó hajókra történő szállításának feltételei 
            
            
               A vállalkozó a 23. cikk (1) bekezdésében említett árukat a jóváhagyott raktárakból a 24. cikk a), i), c) és d) pontjában említett rendeltetési helyekre szállíthatja, feltéve hogy teljesülnek a következő feltételek: 
            
            
               a)a raktárért felelős vállalkozó a c) pontban említett hatósági bizonyítvány I. részének kitöltésével bejelenti az áruk mozgását az illetékes hatóságoknak;
            
            
               b)az illetékes hatóság engedélyezi az áruk mozgását, és kiadja a szállítmányért felelős vállalkozónak a c) pontban említett véglegesített hatósági bizonyítványt, amelyet fel lehet használni a különböző származású szállítmányokból vagy egynél több termékkategóriákból összeállított árukat tartalmazó szállítmány leszállítására;
            
            
               c)a vállalkozó biztosítja, hogy a kísérő közös egészségügyi beléptetési okmány mellett a szállítmányt a rendeltetési helyére kísérje egy hatósági bizonyítvány is, amely megfelel az [(EU) 2017/625 C(2019) 7000 rendelet 77. cikke (3) bekezdésének a) pontja és 90. cikkének a) pontja alapján elfogadott] (EU) 2019/XXX végrehajtási rendelet mellékletében meghatározott mintának; 
            
            
               d)a vállalkozó vámfelügyelet alatt szállítja az árukat;
            
            
               e)a vállalkozó olyan járművekben vagy szállítókonténerekben szállítja el az árukat a raktárakból, amelyeket az illetékes hatóság felügyelete mellett plombáltak le. 
            
            
               30. cikk
               Az illetékes hatóságok nyomonkövetési intézkedési
            
         
         
            
               A raktár azon illetékes hatóságai, amennyiben a raktárba való továbbszállítására való engedélyezés időpontjától számított 15 napos időszakon belül nem kaptak megerősítést az állati eredetű termékek, a szaporítóanyagok, az állati melléktermékek, a széna és szalma és az összetett termékek szállítmányainak megérkezéséről a 24. cikkben említett rendeltetési helyek valamelyikébe: 
            
            
               a)a rendeltetési hely illetékes hatóságainál ellenőrzik, hogy a szállítmány megérkezett-e vagy sem;
            
            
               b)tájékoztatja a vámhatóságokat arról, hogy a szállítmányok nem érkeztek meg;
            
            
               c)az (EU) 2017/625 rendelet 75. cikkének (1) bekezdésével összhangban a vámhatóságokkal és más hatóságokkal együttműködve további vizsgálatokat végez, hogy meghatározza az áruk tényleges helyét.
            
            
               31. cikk
               Az áruknak az Unió területét elhagyó hajóra történő leszállításának nyomon követése
            
            
               (1)Az Unióba történő beléptetés helye szerinti határállomás vagy a raktár illetékes hatósága a hatósági ellenőrzések információkezelési rendszerén keresztül értesíti a rendeltetési kikötő illetékes hatóságát a 19. cikkben és a 23. cikk (1) bekezdésében említett áruk szállítmányainak feladásáról és rendeltetési helyükről. 
            
            
               (2)A vállalkozó kirakodhatja a 19. cikkben és a 23. cikk (1) bekezdésében említett áruk szállítmányait a rendeltetési kikötőben, mielőtt a szállítmányt leszállítják az Unió területét elhagyó hajóra, feltéve hogy a műveletet a vámhatóság engedélyezi és felügyeli, és teljesülnek a leszállításnak az (1) bekezdésben említett értesítésben meghatározott feltételei. 
            
            
               (3)Amint befejezték a hajó fedélzetére az (1) bekezdésben említett áruk szállítmányainak leszállítását, a rendeltetési kikötő illetékes hatósága vagy a hajó kapitányának képviselője megerősíti a leszállítást az Unióba történő beléptetés helye szerinti határállomás vagy a raktár illetékes hatóságának, mégpedig a következő módon: 
            
            
               a)a 29. cikk c) pontjában említett hatósági bizonyítvány ellenjegyzése; vagy 
            
            
               b)elektronikus eszközök használata, többek között a hatósági ellenőrzések információkezelési rendszerén vagy a meglévő nemzeti rendszereken keresztül. 
            
            
               (4)A (3) bekezdésben említett képviselő vagy a szállítmánynak az Unió területét elhagyó hajóra történő leszállításért felelős vállalkozó a szállítmány leszállítását követő 15 napos időszakon belül visszaadja a (3) bekezdés a) pontjában említett ellenjegyzett hatósági bizonyítványt az Unióba történő beléptetés helye szerinti határállomás vagy a raktár illetékes hatóságának. 
            
            
               (5)A rendeltetési kikötő illetékes hatósága, a határállomás illetékes hatósága vagy a raktár illetékes hatósága ellenőrzi, hogy a leszállítás (3) bekezdésben említett megerősítését rögzítették-e a hatósági ellenőrzések információkezelési rendszerében, illetve hogy a (3) bekezdés a) pontjában említett ellenjegyzett okmányokat visszaadták-e az Unióba történő beléptetés helye szerinti határállomás illetékes hatóságának vagy a raktár illetékes hatóságának.
            
            
               3. szakasz
                  Az azon a határállomáson elvégzett hatósági ellenőrzések, ahol az áruk elhagyják az Unió területét
            
            
               32. cikk
               A vállalkozó azon kötelezettségei, hogy hatósági ellenőrzésre kell bocsátania az Unió területét elhagyó árukat
            
            
               (1)A vállalkozók a harmadik országokba történő szállítás céljából az Unió területét elhagyó állati eredetű termékeket és a belőlük származó termékeket, szaporítóanyagokat, állati melléktermékeket és belőlük származó termékeket, szénát és szalmát és összetett termékeket hatósági ellenőrzésre bemutatják a közös egészségügyi beléptetési okmányban megadott határállomás illetékes hatóságának azon a helyszínen, amelyet a határállomásnak ez az illetékes hatósága ad meg.
            
            
               (2)A vállalkozók az (1) bekezdésben említett árukat, amelyek azzal a céllal hagyják el az Unió területét, hogy egy harmadik országban lévő, a NATO vagy az Egyesült Államok által működtetett katonai bázisra adják fel őket, hatósági ellenőrzésre bemutatják az abban a hatósági bizonyítványban megjelölt határállomás illetékes hatóságának, amely megfelel az [(EU) 2017/625 rendelet 77. cikke (3) bekezdésének a) pontja és 90. cikkének a) pontja alapján elfogadott] (EU) 2019/XXX végrehajtási rendelet mellékletében meghatározott mintának. 
            
            
               33. cikk
               Az azon a határállomáson elvégzett hatósági ellenőrzések, ahol az áruk elhagyják az Unió területét 
            
            
               (1)Annak a határállomásnak az illetékes hatósága, ahol az állati eredetű termékek, szaporítóanyagok, állati melléktermékek és a belőlük származó termékek, a széna és szalma és az összetett termékek elhagyják az Unió területét, azonossági ellenőrzést végez annak biztosítása érdekében, hogy a bemutatott szállítmány megfelel a közös egészségügyi beléptetési okmányban vagy a szállítmányt kísérő, a 29. cikk c) pontjában említett hatósági bizonyítványban megjelölt szállítmánynak. Ellenőrzi különösen azt, hogy a járművekre vagy szállítókonténerekre a 19. cikk d) pontja, a 28. cikk d) pontja és a 29. cikk e) pontja szerint rögzített plombák még sértetlenek-e. 
            
            
               (2)Annak a határállomásnak az illetékes hatósága, ahol az (1) bekezdésben említett termékek elhagyják az Unió területét, rögzíti a hivatalos ellenőrzések eredményét a közös egészségügyi beléptetési okmány III. részében vagy annak a hatósági bizonyítványnak a III. részében, amely megfelel az [(EU) 2017/625 rendelet 77. cikke (3) bekezdésének a) pontja és 90. cikkének a) pontja alapján elfogadott] (EU) 2019/XXX végrehajtási rendelet mellékletében meghatározott mintának. Az (1) bekezdésben említett ellenőrzésekért felelős illetékes hatóság rögzíti ezeknek az ellenőrzéseknek az eredményét a hatósági ellenőrzések információkezelési rendszerében.
            
            
               4. szakasz
                  Az átszállítás alatt álló szállítmányokra vonatkozó eltérések
            
         
         
            
               34. cikk
               Bizonyos állatok és áruk átszállítása
            
            
               (1)A 18. és 19. cikktől eltérve az Unióba történő beléptetés helye szerinti határállomások illetékes hatóságai engedélyezhetik a következő szállítmányok Unió területén történő átszállítását, amennyiben megfelelnek a (2) bekezdésben meghatározott feltételeknek:
            
            
               a)az oroszországi kalinyingrádi területről származó és az Unión kívüli rendeltetési helyre irányuló, tenyésztésre és termelésre szánt élő szarvasmarhafélék olyan szállítmányainak közúti átszállítása Litvánián keresztül, amelyek Litvánia kijelölt határállomásain lépnek be és lépnek ki;
            
            
               b)olyan tenyésztett víziállatok szállítmányainak közúti vagy vasúti átszállítása az Unión a lettországi, litvániai és lengyelországi határállomások között, amelyek közvetlenül vagy egy másik harmadik országon keresztül Oroszországból érkeznek, illetve rendeltetési helyük Oroszország;
            
            
               c)az állati eredetű termékek, összetett termékek, állati melléktermékek és a belőlük származó termékek, szarvasmarhafélék, sertésfélék, juh- és kecskefélék és lovak szaporítóanyagai, valamint specifikus kórokozóktól mentes tojások szállítmányainak közúti vagy vasúti átszállítása az Unión a lettországi, litvániai és lengyelországi határállomások között, amely szállítmányok közvetlenül vagy egy másik harmadik országon keresztül Oroszországból érkeznek, illetve rendeltetési helyük Oroszország;
            
            
               d)a Belaruszból származó és az oroszországi kalinyingrádi területre irányuló tojás-, tojástermék- és baromfihús-szállítmányok átszállítása a litvániai határállomások között;
            
            
               e)a Bosznia-Hercegovinából származó tenyésztett víziállatok, állati eredetű termékek, összetett termékek, állati melléktermékek és a belőlük származó termékek, szarvasmarhafélék, sertésfélék, juh- és kecskefélék és lovak szaporítóanyagai, valamint specifikus kórokozóktól mentes tojások olyan szállítmányainak közúti átszállítása Horvátországon, amelyek Nova Sela közúti határállomásán lépnek be, és Ploče kikötői határállomásán lépnek ki.
            
            
               (2)Az (1) bekezdésben említett engedély a következő követelményeknek megfelelés esetén adható meg:
            
            
               a)Az Unióba történő beléptetés helye szerinti határállomás illetékes hatóságai:
            
            
               i.elvégzik az állatok szállítmányainak a 18. cikkben előírt okmányellenőrzését, azonossági ellenőrzését és fizikai ellenőrzését; 
            
            
               ii.elvégzik az állati eredetű termékek, a szaporítóanyagok, az állati melléktermékek és a belőlük származó termékek, a széna és szalma és az összetett termékek szállítmányainak a 19. cikkben előírt okmányellenőrzését, azonossági ellenőrzését és fizikai ellenőrzését;
            
            
               iii.a következő szöveget pecsételik a rendeltetési hely szerinti harmadik országba szánt szállítmányokat kísérő hatósági bizonyítványokba: „CSAK AZ UNIÓN KERESZTÜL TÖRTÉNŐ ÁTSZÁLLÍTÁSRA”;
            
            
               iv.megőrzik a iii. pontban említett bizonyítványok másolatait vagy elektronikus megfelelőit az Unióba történő beléptetés helye szerinti határállomáson;
            
            
               v.leplombálják a szállítmányokat szállító járműveket vagy szállítókonténereket. 
            
            
               b)A szállítmányért felelős vállalkozó biztosítja, hogy a szállítmányokat vámfelügyelet alatt, kirakodás nélkül közvetlenül arra a határállomásra szállítsák, ahol a szállítmányok elhagyják az Unió területét.
            
            
               c)Annak a határállomásnak az illetékes hatóságai, ahol az áruk elhagyják az Unió területét:
            
            
               i.azonossági ellenőrzést végeznek annak megerősítése céljából, hogy a kísérő közös egészségügyi beléptetési okmányban megadott szállítmányok valóban elhagyják az Unió területét. Ellenőrzik különösen azt, hogy a járművekre vagy szállítókonténerekre rögzített plombák még sértetlenek-e.
            
            
               ii.az i. pontban említett hatósági ellenőrzések eredményét rögzítik a hatósági ellenőrzések információkezelési rendszerében.
            
            
               d)A tagállamok illetékes hatóságai kockázatalapú ellenőrzéseket végeznek annak biztosítása érdekében, hogy az Unió területét elhagyó szállítmányok száma és az ilyen állatok és áruk mennyisége megfeleljen az Unió területére belépő szállítmányok számának és a belépő mennyiségeknek.
            
            
               35. cikk
               Az áruk átszállítása a NATO vagy az Egyesült Államok által az Unió területén működtetett katonai bázisra
            
         
         
            
               (1)A vállalkozók azokat az állati eredetű termékeket, szaporítóanyagokat, állati melléktermékeket és a belőlük származó termékeket, szénát és szalmát és összetett termékeket, amelyek rendeltetési helye egy, az Unió területén a NATO vagy az Egyesült Államok által működtetett katonai bázis, hatósági ellenőrzésre bemutatják az [(EU) 2017/625 C(2019)7000 rendelet 77. cikke (3) bekezdésének a) pontja és 90. cikkének a) pontja alapján elfogadott] (EU) 2019/XXX végrehajtási rendelet mellékletében meghatározott minta szerinti kísérő hatósági bizonyítványban megjelölt NATO vagy USA katonai bázison. 
            
            
               (2)A rendeltetési helyen, a NATO vagy az USA katonai bázisán az ellenőrzésekért felelős illetékes hatóság elvégzi az azonossági ellenőrzést annak megerősítése céljából, hogy a szállítmány megfelel az egészségügyi beléptetési okmányban vagy az [(EU) 2017/625 rendelet 77. cikke (3) bekezdésének a) pontja és 90. cikkének a) pontja alapján elfogadott C(20019)7000] (EU) XXX/2019 bizottsági végrehajtási rendelet mellékletében meghatározott minta szerinti kísérő hatósági bizonyítványban szereplő szállítmánynak. Ellenőrzi különösen azt, hogy a járművekre vagy szállítókonténerekre a 19. cikk d) pontja és a 29. cikk e) pontja szerint rögzített plombák még sértetlenek-e. A NATO vagy az Egyesült Államok katonai bázisán az ellenőrzésekért felelős illetékes hatóság rögzíti ezeknek az ellenőrzéseknek az eredményét a hatósági ellenőrzések információkezelési rendszerében.
            
            
               36. cikk
               Azon áruk átszállítása, amelyeket egy harmadik ország az Unión történő átszállítás után visszautasított
            
            
               (1)Az Unióba történő beléptetés helye szerinti közúti vagy vasúti határállomás illetékes hatóságai engedélyezhetik az állati eredetű termékek, szaporítóanyagok, állati melléktermékek és a belőlük származó termékek, széna és szalma és összetett termékek további átszállítását az Unió területén keresztül, amennyiben a következő feltételek teljesülnek:
            
            
               a)az áruszállítmány belépését egy harmadik ország közvetlenül az Unión keresztül történő átszállítás után visszautasította, illetve az illetékes hatóság által a járművön vagy szállítókonténeren elhelyezett, a 19. cikk d) pontjában, a 28. cikk d) pontjában vagy a 29. cikk e) pontjában említett plombák sértetlenek; 
            
            
               b)a szállítmány megfelel a 19. cikk a), b) és c) pontjában meghatározott szabályoknak.
            
            
               (2)Az Unióba történő beléptetés helye szerinti közúti vagy vasúti határállomás illetékes hatóságai a 19. cikk b) és c) pontjában említett ellenőrzések után újra leplombálják a szállítmányt. 
            
            
               (3)A vállalkozó közvetlenül a következő rendeltetési helyek egyikére szállítja a szállítmányt:
            
            
               a)az a határállomás, amely engedélyezte az Unión keresztüli átszállítást; vagy
            
            
               b)az a raktár, ahol a szállítmányt a harmadik ország által visszautasítás előtt tárolták.
            
            
               V. fejezet
                  Az állatok és áruk átszállítása az Unió egyik területéről az Unió egy másik területére és áthaladása egy harmadik ország területén keresztül
            
            
               37. cikk
                  Állatok, állati eredetű termékek, összetett termékek, szaporítóanyagok, állati melléktermékek és a belőlük származó termékek, széna és szalma átszállítása
            
            
               (1)A tagállamok illetékes hatóságai gondoskodnak arról, hogy az állatok és állati eredetű termékek, szaporítóanyagok, állati melléktermékek és a belőlük származó termékek, a széna és szalma, valamint az összetett termékek szállítmányait, amelyeket az Unió területéről az Unió egyiik területéről egy másik területére visznek át egy harmadik ország területén keresztül, vámfelügyelet alatt szállítsák.
            
            
               (2)Az (1) bekezdésben említett azon szállítmányokért felelős vállalkozók, amelyek áthaladtak egy harmadik ország területén, az Unió területére történő újbóli beléptetéskor:
            
            
               a)az (1) bekezdésben említett állatok és áruk bármely kategóriája tekintetében kijelölt határállomás illetékes hatóságainak; vagy
            
            
               b)az a) pontban említett illetékes hatóságok által megadott, a határállomás közelében található helyen. 
            
            
               (3)Az Unióba történő újbóli beléptetés helye szerinti határállomás illetékes hatóságai:
            
            
               a)elvégzik az okmányellenőrzést, hogy ellenőrizze a szállítmányt alkotó állatok és az áruk származását;
            
            
               b)amennyiben az (EU) 2017/625 rendelet 1. cikke (2) bekezdésének d) és e) pontjában említett szabályok megkövetelik, ellenőrzik azoknak a harmadik országoknak az állategészségügyi helyzetét, amelyeken keresztül a szállítmányt átszállították, valamint a szállítmányt kísérő megfelelő hatósági bizonyítványokat és okmányokat;
            
            
               c)amennyiben az (EU) 2017/625 rendelet 1. cikke (2) bekezdésének d) és e) pontjában említett szabályok megkövetelik, elvégzik az azonossági ellenőrzést annak megállapítása érdekében, hogy a járműveken vagy szállítókonténereken elhelyezett plombák továbbra is sértetlenek. 
            
         
         
            
               (4)Abban az esetben, amikor az (EU) 2017/625 rendelet 1. cikkének (2) bekezdésében említett szabályok be nem tartását gyanítják, az Unióba történő újbóli beléptetés helye szerinti határállomás illetékes hatóságai a (3) bekezdésben előírtak mellett elvégzik az azonossági ellenőrzést és a fizikai ellenőrzést is.
            
            
               (5)A vállalkozók az Unió egyik területéről az Unió egy másik területére szállított és egy harmadik ország területén áthaladó állatok szállítmányait hatósági ellenőrzésnek vetik alá az uniós területről való kilépési helyen.
            
            
               (6)Az uniós kilépési hely illetékes hatósága:
            
            
               a)elvégzi az (EU) 2017/625 rendelet 1. cikke (2) bekezdésének d) és e) pontjában említett szabályok szerinti ellenőrzéseket;
            
            
               b)a következő szöveget bélyegzi a szállítmányt kísérő hatósági bizonyítványra: „CSAK AZ EURÓPAI UNIÓ KÜLÖNBÖZŐ RÉSZEI KÖZÖTTI, [harmadik ország neve] TERÜLETÉN ÁTHALADÓ ÁTSZÁLLÍTÁSRA”.
            
            
               38. cikk
               A neumi folyosó
            
            
               (1)Amikor az állati eredetű termékek, szaporítóanyagok, állati melléktermékek és belőlük származó termékek, széna és szalma és összetett termékek szállítmányait Horvátország területéről Bosznia-Hercegovina területén keresztül szállítják át a neumi folyosón, mielőtt a szállítmányok Klek vagy Zaton Doli beléptetetési helyen elhagynák Horvátország területét, Horvátország illetékes hatóságai: 
            
            
               a)leplombázzák a járműveket vagy szállítókonténereket, mielőtt a szállítmányt átszállítanák a neumi folyosón;
            
            
               b)nyilvántartásba veszik a szállítmányokat szállító járművek indulásának dátumát és időpontját.
            
            
               (2)Amikor az (1) bekezdésben említett szállítmányokat Klek vagy Zaton Doli beléptetési helyen újból beléptetik Horvátország területére, Horvátország illetékes hatóságai: 
            
            
               a)ellenőrzik, hogy a járműveken vagy szállítókonténereken lévő plombák sértetlenek-e;
            
            
               b)nyilvántartásba veszik a szállítmányokat szállító járművek érkezésének dátumát és időpontját. 
            
            
               (3)Horvátország illetékes hatóságai az (EU) 2017/625 rendelet 65. cikkével összhangban megfelelő intézkedéseket hoznak, ha:
            
            
               a)az (1) bekezdésben említett plombák a neumi folyosón keresztül történő átszállítás során megsérültek; vagy
            
            
               b)az átszállítás ideje meghaladja a Klek és Zaton Doli beléptetési helyek közötti úthoz szükséges időt. 
            
            
               VI. fejezet
                  Záró rendelkezések 
            
            
               39. cikk
               Hatályon kívül helyezés
            
            
               A 2000/208/EK és a 2000/571/EK határozat és a 2011/215/EU végrehajtási határozat 2019. december 14-től kezdődően hatályát veszti.
            
            
               40. cikk
               A 2007/777/EK határozat módosításai
            
            
               A 2007/777/EK határozat a következőképpen módosul:
            
         
         
            
               1.A 6. cikk a következőképpen módosul: 
            
            
               a) az (1) bekezdés b), c) és d) pontját el kell hagyni;
            
            
               b) a (2) és a (3) bekezdést el kell hagyni;
            
            
               2.A 6 a. cikk a következőképpen módosul:
            
            
               a) az (1) bekezdés b), c) és d) pontját el kell hagyni;
            
            
               b) a (2) és a (3) bekezdést el kell hagyni.
            
            
               41. cikk
               A 798/2008/EK rendelet módosításai
            
            
               A 798/2008/EK rendelet 18. cikke a következőképpen módosul:
            
            
               1.az (1) bekezdés b), c) és d) pontját el kell hagyni.
            
            
               2.az (2) bekezdés b), c) és d) pontját el kell hagyni.
            
            
               3.a (3) és (4) bekezdést el kell hagyni.
            
            
               42. cikk
               Az 1251/2008/EK rendelet módosításai
            
            
               Az 1251/2008/EK rendelet 17. cikke a következőképpen módosul:
            
            
               1.az (1) bekezdés b), c) és d) pontját el kell hagyni.
            
            
               2.a (2) és (3) bekezdést el kell hagyni.
            
            
               43. cikk
               A 119/2009/EK rendelet módosításai
            
            
               Az 119/2009/EK rendelet 5. cikke a következőképpen módosul:
            
            
               1.az (1) bekezdés b), c) és d) pontját el kell hagyni.
            
            
               2.a (2) és (3) bekezdést el kell hagyni.
            
            
               44. cikk
               A 206/2010/EU rendelet módosításai
            
         
         
            
               A 206/2010/EU rendelet a következőképpen módosul:
            
            
               1.A 12 a. cikk a következőképpen módosul:
            
            
               a) az (1) bekezdés d) és e) pontját el kell hagyni;
            
            
               b) a (2) bekezdést el kell hagyni.
            
            
               c) a (4) bekezdést el kell hagyni.
            
            
               2.A 17. cikk a következőképpen módosul:
            
            
               a) az (1) bekezdés b), c) és d) pontját el kell hagyni;
            
            
               b) a (2) és a (3) bekezdést el kell hagyni;
            
            
               3.A 17 a. cikk a következőképpen módosul:
            
            
               a) az (1) bekezdés b), c) és d) pontját el kell hagyni;
            
            
               b) a (2) és a (3) bekezdést el kell hagyni.
            
            
               45. cikk
               A 605/2010/EU rendelet módosításai
            
            
               A 605/2010/EU rendelet a következőképpen módosul:
            
            
               1.A 7. cikk a következőképpen módosul:
            
            
               a) az (1) bekezdés b), c) és d) pontját el kell hagyni;
            
            
               b) a 2) és a (3) bekezdést el kell hagyni.
            
            
               2.a 7 a. cikk (2) és (3) bekezdését el kell hagyni;
            
            
               46. cikk
               A 142/2011/EU rendelet módosításai
            
            
               A 142/2011/EU rendelet a következőképpen módosul:
            
            
               1.A 29. cikk a következőképpen módosul:
            
         
         
            
               a) az (1) bekezdés b), c) és d) pontját el kell hagyni;
            
            
               b) a (2) és a (3) bekezdést el kell hagyni;
            
            
               2.A 29 a. cikk a következőképpen módosul:
            
            
               a) az (1) bekezdés b), c) és d) pontját el kell hagyni;
            
            
               b) a (2) és a (3) bekezdést el kell hagyni.
            
            
               47. cikk
               A 28/2012/EU rendelet módosításai
            
            
               A 28/2012/EU rendelet a következőképpen módosul:
            
            
               1.Az 5. cikk a következőképpen módosul:
            
            
               a) az (1) bekezdés b), c) és d) pontját el kell hagyni;
            
            
               b) a (2) és a (3) bekezdést el kell hagyni;
            
            
               2.Az 5 a. cikk a következőképpen módosul:
            
            
               a) az (1) bekezdés b), c) és d) pontját el kell hagyni;
            
            
               b) a (2) és a (3) bekezdést el kell hagyni.
            
            
            
               48. cikk
               Az (EU) 2016/759 végrehajtási rendelet módosításai
            
            
               Az (EU) 2016/759 végrehajtási rendelet 5. cikke a következőképpen módosul:
            
            
               1.az (1) bekezdés b), c) és d) pontját el kell hagyni.
            
            
               2.a (2) és (3) bekezdést el kell hagyni.
            
            
               49. cikk
               Hatálybalépés és az alkalmazás kezdőnapja
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
         
         
            
               Ezt a rendeletet 2019. december 14-től kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, 2019.10.10-én.
            
            
               
                     a Bizottság részéről
               
               
                     elnök
                     Jean-Claude JUNCKER
               
               
            
         
         
            
                  
                     (1)
                  
                        HL L 95., 2017.4.7., 1. o.
               
               
                  
                     (2)
                  
                        Az Európai Parlament és a Tanács 178/2002/EK rendelete (2002. január 28.) az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról (HL L 31., 2002.2.1., 1. o.).
               
               
                  
                     (3)
                  
                        Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1–101. o.).
               
               
                  
                     (4)
                  
                        Az Európai Parlament és a Tanács 852/2004/EK rendelete (2004. április 29.) az élelmiszer-higiéniáról (HL L 139., 2004.4.30., 1. o.).
               
               
                  
                     (5)
                  
                        Az Európai Parlament és a Tanács 183/2005/EK rendelete (2005. január 12.) a takarmányhigiénia követelményeinek meghatározásáról (HL L 35., 2005.2.8., 1–22. o.). 
               
               
                  
                     (6)
                  
                        A Tanács 1/2005/EK rendelete (2004. december 22.) az állatoknak a szállítás és a kapcsolódó műveletek közbeni védelméről, valamint a 64/432/EGK és a 93/119/EK irányelv és az 1255/97/EK rendelet módosításáról (HL L 3., 2005.1.5., 1. o.).
               
               
                  
                     (7)
                  
                        A Bizottság 142/2011/EU rendelete (2011. február 25.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állategészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).
               
               
                  
                     (8)
                  
                        Az Európai Parlament és a Tanács (EU) 2016/2031 rendelete (2016. október 26.) a növénykárosítókkal szembeni védekező intézkedésekről, a 228/2013/EU, a 652/2014/EU és az 1143/2014/EU európai parlamenti és tanácsi rendelet módosításáról, valamint a 69/464/EGK, a 74/647/EGK, a 93/85/EGK, a 98/57/EK, a 2000/29/EK, a 2006/91/EK és a 2007/33/EK tanácsi irányelv hatályon kívül helyezéséről (HL L 317., 2016.11.23., 4. o.).
               
               
                  
                     (9)
                  
                        A Bizottság 2000/208/EK határozata (2000. február 24.) az állati eredetű termékeknek az Európai Közösségen keresztül egy harmadik országból egy másik harmadik országba kizárólag közúton történő szállítása vonatkozásában a 97/78/EK tanácsi irányelv alkalmazására vonatkozó részletes szabályok megállapításáról (HL L 64., 2000.3.11., 20. o.). 
               
               
                  
                     (10)
                  
                        A Bizottság 2000/571/EK határozata (2000. szeptember 8.) a harmadik országokból származó, vámszabad területekre, vámszabad raktárakba, vámraktárakba történő bevitelre vagy nemzetközi forgalomban részt vevő tengeri szállítóeszközöket ellátó piaci szereplőknek való átadásra szánt termékek állat-egészségügyi ellenőrzési módszereinek megállapításáról (HL L 240., 2000.9.23., 14. o.). 
               
               
                  
                     (11)
                  
                        A Bizottság 2011/215/EU végrehajtási határozata (2011. április 4.) a 97/78/EK tanácsi irányelvnek az Unióba vagy harmadik országokba behozni szándékozott termékek szállítmányainak a beléptető állat-egészségügyi határállomáson való átrakodása tekintetében történő végrehajtásáról (HL L 90., 2011.4.6., 50. o.). 
               
               
                  
                     (12)
                  
                        A Bizottság 2007/777/EK határozata (2007. november 29.) a harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről (HL L 312., 2007.11.30., 49. o.).
               
               
                  
                     (13)
                  
                        A Bizottság 798/2008/EK rendelete (2008. augusztus 8.) azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állategészségügyi bizonyítványok követelményeinek megállapításáról (HL L 226., 2008.8.23., 1. o.).
               
               
                  
                     (14)
                  
                        A Bizottság 1251/2008/EK rendelete (2008. december 12.) a 2006/88/EK tanácsi irányelvnek a tenyésztett víziállatok és az azokból származó termékek forgalomba hozatalára és közösségi behozatalára vonatkozó feltételek és bizonyítványkiállítási követelmények tekintetében történő végrehajtásáról és a kórokozó-átvivő fajok jegyzékének meghatározásáról (HL L 337., 2008.12.16., 41. o.).
               
               
                  
                     (15)
                  
                        A Bizottság 119/2009/EK rendelete (2009. február 9.) a nyúlfélék családjába tartozó, vadon élő állatok, valamint bizonyos vadon élő szárazföldi emlősök és tenyésztett nyulak húsának a Közösségbe irányuló behozatalára, illetve a Közösség területén történő átszállítására feljogosított harmadik országok és azok részei jegyzékének felállításáról, valamint az állategészségügyi bizonyítványra vonatkozó követelmények meghatározásáról (HL L 39., 2009.2.10., 12. o.). 
               
               
                  
                     (16)
                  
                        A Bizottság 206/2010/EU rendelete (2010. március 12.) az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állategészségügyi bizonyítványra vonatkozó követelmények megállapításáról (HL L 73., 2010.3.20., 1. o.). 
               
               
                  
                     (17)
                  
                        A Bizottság 605/2010/EU rendelete (2010. július 2.) az emberi fogyasztásra szánt nyers tejnek és tejtermékeknek, kolosztrumnak és kolosztrumalapú termékeknek az Európai Unióba történő beléptetésére vonatkozó állategészségügyi és közegészségügyi feltételek, illetve a szükséges állategészségügyi bizonyítványokra vonatkozó feltételek megállapításáról (HL L 175., 2010.7.10., 1. o.). 
               
               
                  
                     (18)
                  
                        A Bizottság 28/2012/EU rendelete (2012. január 11.) egyes összetett élelmiszer-készítményeknek az Unióba történő behozatalával és az Unión történő átszállításával kapcsolatos bizonyítványokra vonatkozó követelmények megállapításáról, valamint a 2007/275/EK határozat és az 1162/2009/EK rendelet módosításáról (HL L 12., 2012.1.14., 1. o.).
               
               
                  
                     (19)
                  
                        A Bizottság (EU) 2016/759 végrehajtási rendelete (2016. április 28.) bizonyos, emberi fogyasztásra szánt állati eredetű termékek Unióba történő behozatalára a tagállamok által feljogosított harmadik országok, harmadik országok részei és területei jegyzékeinek összeállításáról, a bizonyítványokra vonatkozó követelmények megállapításáról, valamint a 2074/2005/EK rendelet módosításáról és a 2003/812/EK határozat hatályon kívül helyezéséről (HL L 126., 2016.5.14., 13. o.).
               
               
                  
                     (20)
                  
                        Az Európai Parlament és a Tanács (EU) 2016/429 rendelete (2016. március 9.) a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről (HL L 84., 2016.3.31., 1. o.).
               
               
                  
                     (21)
                  
                        A Bizottság (EU) 2019/XXXX felhatalmazáson alapuló rendelete az (EU) 2017/625 európai parlamenti és tanácsi rendeletnek a határállomásokon végzett hatósági ellenőrzések alól mentesített bizonyos állat- és árukategóriák, valamint az utasok személyes poggyászára és a természetes személyeknek küldött, nem forgalomba hozatalra szánt áruk kis méretű szállítmányaira vonatkozó egyedi ellenőrzések tekintetében történő kiegészítéséről és a 142/2011/EU rendelet módosításáról (HL L ….).
               
               
                  
                     (22)
                  
                        http://www.edqm.eu (legfrissebb kiadás).
               
               
                  
                     (23)
                  
                        A Bizottság (EU) 2019/1014 végrehajtási rendelete (2019. június 12.) a határállomásokra és az azokon létesített ellenőrző központokra vonatkozó minimumkövetelmények, valamint a határállomások és ellenőrző pontok jegyzékbe vételéhez alkalmazandó formátum, kategóriák és rövidítések részletes szabályainak megállapításáról (HL L 165., 2019.6.21., 10. o.).
               
               
                  
                     (24)
                  
                  
                        A Bizottság (EU) 2019/XXXX végrehajtási rendelete az Uniót elhagyó hajókra a hajók ellátmányozása vagy a legénység és az utasok általi fogyasztás céljából szállított áruk tekintetében, illetve a NATO vagy az Egyesült Államok által működtetett katonai bázisokra szállított áruk tekintetében kiállítandó hatósági bizonyítványok mintájának meghatározásáról és az e bizonyítványok kiállítására vonatkozó szabályok megállapításáról (HL L …) 
                  
               
               
                  
                     (25)
                  
                        Az Európai Parlament és a Tanács 1069/2009/EK rendelete (2009. október 21.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről (HL L 300., 2009.11.14., 1. o.).